qundao/data-zh-poetry huggingface dataset:
荣使寿亲图为郭廷用作
作者：罗玘
朝代：明

离家十二载，恋恋老莱衣。乐浪从东去，迁安便北归。银鱼悬白屋，骢马卸金鞿。候吏如相信，终朝莫叩扉。
荣寿为姚治中母作
作者：罗玘
朝代：明

鲎鱼背有帆，鳄鱼尾有黏。比目潜有鳜，比翼飞有鹣。吐楼有妖蜃，献胆有巨蚺。昆崙黑如漆，束缚充家阉。此皆海邦人，惯见行已厌。为官得州县，有若堕井蟾。纵能协阴光，何异钻泥鲇。遂令中人资，唾手母推缣。罢归实为幸，配窜理不嫌。姚宗重华胄，行义世有砭。慈母挥使去，麻衣白？？。王畿万人魁，信以手所拈。胡为倅一郡，大刀屈为镰。笑谈呼吸间，了不伤锋铦。仅饮抚之水，屡罄米与盐。帝念贤倅母，推封表其廉。进官列三辅，告归舌真甜。母老念儿远，儿廉思母严。潮阳十万家，富者垂珠帘。海错供母馔，龙脑熏帷幨。何如太安人，岩岩为具瞻。
荣寿为姚治中母作
作者：罗玘
朝代：明
体裁：古风

鲎鱼背有帆，鳄鱼尾有黏。比目潜有鳜，比翼飞有鹣。吐楼有妖蜃，献胆有巨蚺。昆崙黑如漆，束缚充家阉。此皆海邦人，惯见行已厌。为官得州县，有若堕井蟾。纵能协阴光，何异钻泥鲇。遂令中人资，唾手母推缣。罢归实为幸，配窜理不嫌。姚宗重华胄，行义世有砭。慈母挥使去，麻衣白��。王畿万人魁，信以手所拈。胡为倅一郡，大刀屈为镰。笑谈呼吸间，了不伤锋铦。仅饮抚之水，屡罄米与盐。帝念贤倅母，推封表其廉。进官列三辅，告归舌真甜。母老念儿远，儿廉思母严。潮阳十万家，富者垂珠帘。海错供母馔，龙脑熏帷幨。何如太安人，岩岩为具瞻。
荣寿诗毛维之父母七十岁
作者：罗玘
朝代：明

青精晨双盂，并几日华在。朵颐白齹齹，刀切万粒碎。芹香龈腭馀，椒桂众臭退。达生有至理，婴色养其内。西南走逡巡，结发老东莱。令子温其玉，赭案端委佩。谁能驱飞车，定省日可再。浮名天宇云，此日真足爱。明堂孝理初，群工正熙载。天颜违咫尺，行迈决旋硙。前驱报亲闾，昼锦逼卮敦。上方紫金丹，更助餐沆瀣。
药兰春雨诗
作者：罗玘
朝代：明

春风吹湿楚天云，卸下芳兰点点春。个里化机原酝酿，眼前生意此君臣。从渠馀润归沧海，赢我全功付谷神。只恐南山又朝隮，不妨重压华阳巾。
菊庄为陶处士作
作者：罗玘
朝代：明

陶令公然醉，生涯半草莱。门从前日掩，菊待几时开。山近还堪竹，亭空只欠梅。中泠有泉水，欲引过江来。
萱寿为车驾冒郎中母作
作者：罗玘
朝代：明

桂子垂垂兰茁芽，托根原自傍萱花。凭谁天上分灵种，王母宫边第一家。
萱寿承恩诗为刘博之题
作者：罗玘
朝代：明

十一井边妪，皴皱如槁木。自云太安人，吾实与邻屋。乘辎一时来，被出自黄谷。有子式谷之，吾惟恣禽犊。于今四十年，龙蛇隔貊鹿。氓蚩蚩何为，汲井煮胶鬻。河堤决东口，鞭背苦驱逐。而今半死躯，何以仰饘粥。安人坐蓝舆，呵拥纷百仆。如神仙中人，秪听声辘辘。耄眊何所知，云此赴辇毂。有龙旋于函，有翟画在服。妪愚欲垂涎，真若秋蚓缩。宁能洞天机，基本贵先筑。如泉穴山中，万丈泻晴瀑。奔沉虚无底，阒寂善潜伏。澎然酾为川，是以有四渎。有德古所云，贶以名寿禄。
萱荣为张经载题
作者：罗玘
朝代：明

渝水赴海易，渝船上滩难。母心如孤船，遭孀险于滩。凿凿石齿隙，如雷向奔湍。一息生死隔，谁谓天地宽。乳哺各鼎鼎，而今生羽翰。上摩九万里，母老心更安。白昼北堂㵾，闯然入玄冠。树旄塞前途，白马黄金鞍。匍匐走舍儿，邻人越墙看。致词谢邻人，吾亦谏诤官。三岁不见母，初辞五云端。起舞为母寿，儿不饥不寒。儿腹有至宝，其名为琅玕。愿言献天子，功名良不刊。
蒲圻阴阳训术龚君素不识慕名来求自云伯晟任御史云其方物以其非素相知归之
作者：罗玘
朝代：明

东风归去一星官，堂上东头是豸冠。如问翰林谁最健，此翁老未入诗坛。
蒲圻马文明以济源训导升保宁苍溪教谕亦慕名来求
作者：罗玘
朝代：明

几年清济沁诗脾，端为官家养桷榱。恐是锦屏应饱看，莫嫌来取栋梁迟。
蟠桃寿图江侍读先生母八十
作者：罗玘
朝代：明

花开花谢花成桃，穆昔花下听云璈。狡儿摆手攫不得，屑屑覆射空馋饕。水晶之盘照日月，星宫之君手所操。传闻此实妙辟谷，三千岁龁凡一遭。五城十城博尺璧，较之此更如毫毛。况人生有母在阁，南山配彼端匪高。肉飞上昆崙绝岭，夺虎爪下悬万猱。或承九龙自西极，王母昼下骖六鳌。冰盘照室光闪烁，勾吴水府鲸鲵逃。紫微垣高见天目，驼橐螭首今谁曹。欲驱飞车离帝所，两耳镗鞳钱塘涛。晓呼黄耳负图去，便觉青鸟声嗷嘈。
西安严太守考最归郡
作者：罗玘
朝代：明
体裁：古风

严侯宿擅八叉手，众首肯肯予独否。偶从壁隙观白战，予愕不觉臼在手。捲旗潜避之，缩舌深闭口。祝鸠氏僚如立柳，投鼠忌器多掣肘。候辰临之不及酉，事有至难如拉朽。三原公，国黄耇，吓此奇遇良岂偶。谅非行苞苴，为郡得杜母。传痏以膏，起尪以灸。华山不能言，清渭监妍丑。侯名不在三王后。役碌碌、治郡如斗，一身四射集百诟。遇侯兮当反走，仅备驱除拥彗帚。
西安严太守考最归郡
作者：罗玘
朝代：明

严侯宿擅八叉手，众首肯肯予独否。偶从壁隙观白战，予愕不觉臼在手。捲旗潜避之，缩舌深闭口。祝鸠氏僚如立柳，投鼠忌器多掣肘。候辰临之不及酉，事有至难如拉朽。三原公，国黄耇，嚇此奇遇良岂偶。谅非行苞苴，为郡得杜母。传痏以膏，起尪以灸。华山不能言，清渭监妍丑。侯名不在三王后。役碌碌、治郡如斗，一身四射集百诟。遇侯兮当反走，仅备驱除拥彗帚。
观国趋庭为杨廷仪作
作者：罗玘
朝代：明

映相皞下第，俗嫌良可嗤。郊祁乃齐名，谁今笑天私。寓言木假山，自诧三峰奇。儿子出头地，簿冗父不辞。中允何可嫌，天固珍一枝。提刑异簿领，况复荆人师。寝膳卑暑地，宁不蚤夜思。主鬯式新荷，乞身诿何欺。冥心寄遐托，立判埙与篪。插羽当秋空，亸若长云垂。朝发召公城，暮刷湘江湄。老怀北斗边，猛起三命龟。阅兆楚燉熄，上堂宁馨儿。
谒金门
作者：罗玘
朝代：明

风拂桂。况直黎明雨霁。旭曈曈，穿睥睨。沙头人语。彩鹢如飞谁系。空负攀辕留计。但恐此行留作砺。遗爱碑当制。
贺徐老先生七十诗
作者：罗玘
朝代：明

东坡科名岂偶似，东里相业再见之。群鸟总依仪凤集，四海直是巨鳌支。曾逢后车载八十，宁许左丞私二宜。秋旻湛湛夜如洗，南极分明骑尾箕。
赏静轩
作者：罗玘
朝代：明

滟滟濯锦江，穹穹升仙桥。人间有此境，去去不惮遥。闭门者谁氏，冥心契承蜩。有亭月团圆，有竹风潇潇。高视锦官城，如覆鹿以蕉。心斋坐忘身，闻声欲捐瓢。千秋长若斯，更用静魂招。
赠信丰余德洪入南雍诗
作者：罗玘
朝代：明

滕王阁下路，徐孺宅边船。梦到犹疑阱，别来真是仙。啖齑聊逐伴，负弩独归虔。不讶冰衙冷，还留一半毡。
赠常州太守杨恭甫
作者：罗玘
朝代：明

每遇毗陵客，声声颂府公。心如有神助，政自与天通。子信二千石，吾今六十翁。迩来无一字，相见在秋风。
赠邓景华南还诗
作者：罗玘
朝代：明

黔商檐为舟，海贾舶作室。檐头雾霿霿，舶底浪潏潏。岂无貙与㺄，磨牙恣搪突。岂无鳄与蛟，掉尾变恍惚。就如底变髳，相对两吃吃。倍蓰如丘山，退走甚搒掖。达人固勤生，其择亦有术。长航下江淮，风伯甚呵叱。朝浮清泠池，莫宿歌舞窟。神京万宝渊，群驵纷授质。联翩巧趋跄，璀璨罗百镒。炰羞进醍醑，纤指铿在瑟。侵晨鞚锦鞯，臧获十六七。赏心适飞飞，舟子已候日。彼迷寤斯言，勇撤弃簪笏。
赤壁图亦为杨碧川题
作者：罗玘
朝代：明

如此良宵能有几，有船便合载坡公。当时若只载歌舞，安得于今在画中。
蹇判府六十及生子诗
作者：罗玘
朝代：明

人虞东隅昏，我豁桑榆霁。纷纷乱豺虎，此际竞吞噬。妖䘲划阴空，使射那得羿。人生百年内，此譬向晚岁。木沈行归根，瓜落仅存蒂。应门有儇童，从以百十隶。叉鱼緤黄犬，烹割日几熭。恐非一体分，肯作苞桑计。大过美枯杨，剥重硕果系。将孙始将儿，亦有将孙势。世人涅髭须，老去用强制。有须不使涅，唯不班行缀。犹能得雄州，太守与联第。太守载酒来，日出门尚闭。倒裳迎太守，与坐庭下桂。醉歌南山诗，戏掷儿以荔。閧然发大笑，日月恐其逝。尤闻剥啄声，有使自燕蓟。开筒剥题封，磊落富新制。图穷更何云，再拜称觞婿。
送丁驿宰之直河
作者：罗玘
朝代：明

四水趋淮水，南舟间北舟。流行无昼夜，来往自春秋。能似阮青眼，方为王黑头。万金买奇术，一味向人柔。
送万典史之黄冈
作者：罗玘
朝代：明

城脚更无地，门开直到江。县楼对鱼市，驿舍接船窗。鸟立藏蛇竹，蚁缘系马桩。听琴还听篴，不是故园腔。
送上舍涂生归新城生之尊甫予友也今任海南故末及之
作者：罗玘
朝代：明

灯火从邻乞，齑盐得仆便。眼空天下士，足踏岸头船。数去心如箭，思家日是年。更堪䨥白发，远在海南边。
送人之建宁卫经历
作者：罗玘
朝代：明

油帟瘴烟湿，牙厢蛮语喧。参军心似水，飞将臂如猿。鹿向无人瘗，虱于知己扪。闽官已三世，不必论卑尊。
送任元之南游
作者：罗玘
朝代：明

平生海角与天涯，逢着飘然即泛槎。独有高堂䨥白发，一回思动一还家。
送伍朝信
作者：罗玘
朝代：明

明州老叟老垂垂，偏是君行圣得知。莽把壶浆贺邻并，强分竹马付群儿。天曹如此能推毂，学士无何好撰碑。一味循良尤绝品，家传不向外人师。
送何司马赴司寇召
作者：罗玘
朝代：明

驺响来春骑，酒空移晓船。彩云更红日，碧水与青天。束矢钩金事，黄旗紫盖边。不须登岘首，行看有碑镌。
送何邦彦佥江西宪初识面数日告行
作者：罗玘
朝代：明

已成新相知，忽作新别离。始知别离蚤，更觉相知迟。程孔暂倾盖，不在多言辞。高枝有鸣鸟，如进我酒卮。酒尽子当去，依稀各天涯。豫章古水国，其下蟠妖螭。请出匣中剑，一一剸刲之。
送冯银台赴召诗
作者：罗玘
朝代：明

唐人少陵杜，虞氏纳言龙。官住两都遍，诗求百代宗。金山渡头寺，铁瓮望中峰。若度卢沟月，可通书一封。
送刘举人归临汾
作者：罗玘
朝代：明

石城城门骑马出，龙江江船破浪行。钟山过去忽百里，太行到时还几程。蚤依日月有季父，朝簉鹓鹭多难兄。老夫从此饮社酒，留耳好听春雷声。
送刘仁仲归省诗
作者：罗玘
朝代：明

头戴义兽角，忆儿前归时。孙归好背腹，振振银鹭鸶。老眼眵忽明，呼童扫蓬茨。坐堂劳辛酸，乘马百日驰。重华正当阳，子亦侍讲帷。群公互经纶，乃一卨一夔。念子能割义，勇遂内顾私。荫屋渐生竹，逼墙谁种桤。前年郛邑空，锄岷绝蹲鸱。巴童颇还定，万灶已烟炊。梦寐见颜色，渥丹满颐髭。缩地若有幻，玉山立差池。婆婆进璚觞，此味老更知。
送刘使君之任柳州
作者：罗玘
朝代：明

潞江寒欲冰，柳州水如汤。万里赴百粤，十年归番阳。江头别时儿，今作长髯郎。有力哮如虎，挺身驾长航。指言百粤路，远在西南乡。衡山高峨峨，洞庭渺茫茫。借问水穷处，一源判离湘。离合牂合郁，其流遂汤汤。溯牂且溯郁，是为柳州疆。二州十县地，荣瘁孰主张。遐迩皆天氓，周室开明堂。颂声如可作，太史纪循良。
送刘侍郎往边
作者：罗玘
朝代：明

大旗飐军军吏集，赤日射甲甲流汁。将军纛载胭脂马，此马遇胡惯先入。马刍军糗高于山，千乘万乘居庸关。三军久饱思一战，万弩先射奚契丹。自奚内附比臣仆，缯裹酋头篽束足。犬羊饱饫思噬人，反甘蒙古作心腹。吁嗟天厌蒙古奚，自投軿釜同沸糜。蒙古实愚鬼，奚今配行尸。华容公来尔得知？公手可天雨，公心妙神施。战者自战炊者炊，偃月势变更鱼丽。云梯作之巧于倕，有穴可扫庭可犁。吁嗟蒙古奚，诸戎戒前痴，公归行勒平胡碑。
送刘屯田归任
作者：罗玘
朝代：明

令峻簿尉宁，撑拄鲜鹜雁。巢乌啄阶除，犴狴生菼薍。焚山蛇穴古，火食久已惯。险马恃匪经，茧丝戒前宦。闲心付书云，静耳听鸣涧。荒祠试宵菱，怪鼓鬼作幻。驼蹄鳖羞羹，鱼满寸可汕。郭门接丛薄，蒸槱喜能办。三家为雄村，一二百里间。居然超逸资，强以载鼷鴳。世途方奔奔，贾物纷售赝。而当鼓旧勇，遇虎乃徒袒。丈夫贵如玉，论定在岁晏。
送刘文焕巡按南畿
作者：罗玘
朝代：明

朔风剪潞水，卷卷生白花。舟子不易进，举桨撞水牙。谓言此著■，如以利斧加。浮木水中居，宁堪穴呀呀。至人心虚虚，声入浩无涯。患端日潜伏，在在纷如麻。辟之舟中水，败没殊不差。持斧观君竹，潞州舣平沙。登舟费沉吟，吾言谅无哗。
送南城郑尹之任
作者：罗玘
朝代：明

夜风㩧屋角，穿隙衾铁冷。君心去如飞，脂辖觉仆猛。遄归拜松楸，此味未隽永。安知凋瘵邑，万室坐深阱。饿虎吞羔豚，饥蛟食蛙黾。章甫以屦苴，逢掖今裸裎。喜人噤吞声，有若物在哽。局蹐无控诉，空馀列行省。常虞潢池中，窃弄在俄顷。牿童与豮豕，绝不以力逞。君行纳吾污，此实邦邑幸。
送吕知县之太宁
作者：罗玘
朝代：明

山行有虎溪有蛇，人行百里无人家。村氓生怕到县市，更有蛇虎纷如麻。朝廷养人如养子，此辈毒人蛇虎似。明朝忽报新尹来，震惊百里飞狂雷。虎耶蛇耶在何所，山翁隔溪相唤语，此县百年无此举。
送吴老归宜兴
作者：罗玘
朝代：明

遗金在道吾亦攫，入朝争名战自恶。胡为徒手长安归，骨瘦脰长如野鹤。君不见饥䲭低飞啄腐鼠，饱鸣人屋人射女。又不见鹤飞入层云，赤晴炅炅窥天文。腹则饥，眼独饱，下栖旧林觉林小。征西庙前是旧林，凤凰巢高喧百禽。
送周主簿任南城
作者：罗玘
朝代：明

连山抱如环，过水萦城脚。军州自古置，小邑旧附郭。烝黎恋门阀，不厌土地薄。神泉粗可酿，出境配灵药。门无催租吏，家有斸地钁。市女面无脂，野老巾不著。囹圄寂生蓬，谯门可罗雀。谬当封藩图，一变百病作。黑夜骑屋山，白昼面相缚。窃虞钻泥鲇，化作掉尾鳄。观君饶道气，秋汉横一鹗。老夫频搔首，仰面望寥廓。
送周仁夫赴长沙司训
作者：罗玘
朝代：明

道大青天阔，官閒白昼长。眼中碍衡岳，心底湛青湘。诗到穷偏妙，人难老更狂。何时一樽酒，风雨夜连床。
送周工部册封兖州
作者：罗玘
朝代：明

百尺楼船阴水容，夹河争认是东封。文章蝌蚪生金薤，日月光华射衮龙。孔道书临宣父宅，使星宵逼丈人峰。九重昨露真消息，欲买龟蒙作附庸。
送周草庭任云南佥事
作者：罗玘
朝代：明

春草满庭芳，玩之生意长。草莱被满野，不剪禾黍伤。我愿草庭子，生意怕满腔。乃持剪伐具，去我天一方。我闻彼绝徼，蒺藜罗中央。亦有螟与蛭，虺蛇杂蜣螂。种种积丑恶，而于草中藏。剪与不剪欤，我行课其场。大哉天地仁，敛物用繁霜。
送嘉兴周使君
作者：罗玘
朝代：明

漆黑头颅一府公，骑床哑哑忆南宫。齐竽不觉吹时滥，杜耳生愁别后聋。家住瀛洲还近路，郡于吴地略偏东。寸心想是多悬阙，纵有湖山在腹中。
送姚治中归
作者：罗玘
朝代：明

纳纳乾坤大，纷纷冠盖多。相逢齐道隐，到老尚奔波。京兆才三日，临川留一靴。彩衣是潮绢，公也好婆娑。
送孙幼真进表回江西
作者：罗玘
朝代：明

但知官事如家事，错认江乡为帝乡。万里我犹闻破竹，十三郡有不存棠。独当一面华封祝，旧识两班陛盾郎。望望白云归去路，路边归去是濠梁。
送季省祭携子归乡考试
作者：罗玘
朝代：明
体裁：七言绝句

碧油幢下黑头公，挟子归去翱秋风。江南一望六十里，满船载雨花溟濛。
送实庵先生奉命祭告江淮便省慈闱诗
作者：罗玘
朝代：明

碾冰驱飞车，天衢中夜发。修途萦春蚓，疾志塞晓鹘。冠欹那及緌，骼露能暇袜。如何副端拱，南顾意矻矻。吁嗟乎苍生，胡戾底天罚。涤涤如炎焚，糠籺不得咽。拯援少迟迟，行恐堆白骨。前王实罪己，剪爪且断发。以臣代君行，宁敢黔驿突。穷镇询支祈，泅入蛟蜃窟。灾祥神尔司，舍始当救卒。指麾万虬龙，一夜覆溟渤。白蹢豕涉波，滂沱离毕月。南国率登隮，吾皇大慈筏。噫然扇融风，生意翔勃勃。臣心少舒弛，跂望见吴越。空桑感伊昔，报主身敢忽。慈颜违三年，岂独定省阙。敢言三公换，仅得假道谒。朱轮閤隆阈，玉节倚穹阀。宝钉横黄金，绣袪撑象笏。曾誇负弩驱，意象自突兀。舞眩天为高，饮狂海应竭。人生会值此，喜剧口反讷。穆清尚凝神，牲牷果肥腯。仰观象纬逼，诧讶失彗孛。倏而秩祫禘，所应在仓猝。传宣入登对，理窟谁勃窣。载命彼倌人，星言理来軏。扬名显父母，炳炳孔子曰。
送少司寇张公赴召
作者：罗玘
朝代：明

天子念南东，中丞理大农。随机足扃钥，据案泛蒙冲。诏下星驰火，卿行马似龙。周囹已空寂，好更著苔封。
送少师徐先生致仕归宜兴
作者：罗玘
朝代：明

有雁如鹏大，南归正趁公。低飞无渤澥，回首失龟蒙。野水孤云兴，白蘋红蓼风。丁宁后来侣，吾已到吴中。
送尤溪胡㷬司训
作者：罗玘
朝代：明

职清终是贵，路近即为家。市有人㩦菌，船多客贩麻。从前州号剑，隔岭县名沙。日日传书至，建昌千户衙。
送尤溪胡㷬司训
作者：罗玘
朝代：明
体裁：五言律诗

职清终是贵，路近即为家。市有人携菌，船多客贩麻。从前州号剑，隔岭县名沙。日日传书至，建昌千户衙。
送工部洪尚书上京
作者：罗玘
朝代：明

南都送司寇，北部迓司空。船底冰初泮，马头花正红。班齐丹陛左，朝罢午门东。谁问考工记，年来尽属公。
送张佑之监德州仓予于佑之差有一日之长故言其大者
作者：罗玘
朝代：明

郎吏头漆黑，心有大机轴。司徒眼如电，晨降檄一幅。入门绝经营，已饬车辘辘。老父坐车上，横身任为仆。幸逢德州程，九水一日陆。船头鱼泼泼，船尾鸥逐逐。晋人不知船，老觉船是屋。且令买鱼烹，更欲伴鸥宿。公衙幸少休，可报酒初熟。玉浮暑池歜，金泥秋篱菊。我能捐千金，谁有爱日鬻。么么尔委吏，自束缩肠腹。慎勿莽饕餮，人自念鞠育。
送张元兴归铅山
作者：罗玘
朝代：明

雁落云低树，马嘶风飏沙。君今作行客，吾敢诧诗家。内史忙归院，兵曹蚤退衙。慇勤一樽酒，明日是天涯。
送彭世杰之廉州经历
作者：罗玘
朝代：明

百粤通丹徼，孤城对海门。珠光夜烱烱，蜃气昼昏昏。但得参军壮，能令刺史尊。明朝万里别，吾意欲忘言。
送徐德章中舍捧诏金陵便省宜兴
作者：罗玘
朝代：明

上方消息杳，传语落人间。南国持旌去，东吴衣锦还。入门便绕膝，登马强看山。可过先公隧，荆溪第几湾。
送戈侍郎赴召诗
作者：罗玘
朝代：明

老于离别倍伤神，珍重单车赴召身。喜见王师飐赤帜，免逢黎庶逐黄巾。重縻好爵周班旧，却厌刑书郑铸新。瀛海东边几邻并，依然相迓笑公贫。
送户部张尚书归南海
作者：罗玘
朝代：明

御史大夫旧，尚书户部新。不如归去好，犹是自来贫。壁有留诗句，路无逢故人。潮声才入耳，始觉岭南身。
送易世臧归新喻
作者：罗玘
朝代：明

包篚东南物，京师天地中。云间瞻象魏，马上遇王公。宾馆金莲炬，归舟红蓼风。古人别三日，刮目待吴蒙。
送曹进士知贵池
作者：罗玘
朝代：明

到江真几里，为县可三年。心自难忘蜀，官还只住燕。莺花萦别酒，杨柳夹行船。向日登瀛客，相期禁籞边。
送李希贤提两浙学二首
作者：罗玘
朝代：明

山僧下山时，僧送不出山。但问下山僧，此去几时还。乳水闲一孔，白云留半间。秪恐僧还少，僧还谁闭关。柳边旋旋出行厨，酒尽依依忍别吾。散地独君能鹊起，外台从此带龙图。位尊安定先生上，名任四海狂客呼。肯为东南放风采，定剜天目塞西湖。
送李希贤提两浙学二首·其一
作者：罗玘
朝代：明

山僧下山时，僧送不出山。但问下山僧，此去几时还。乳水闲一孔，白云留半间。秪恐僧还少，僧还谁闭关。
送李希贤提两浙学二首·其二
作者：罗玘
朝代：明

柳边旋旋出行厨，酒尽依依忍别吾。散地独君能鹊起，外台从此带龙图。位尊安定先生上，名任四海狂客呼。肯为东南放风采，定剜天目塞西湖。
送李石楼北归
作者：罗玘
朝代：明

白下遥遥移绣斧，日边近近倚铨衡。不因混沌无痕凿，肯信阳春有脚行。骢驻金城秦壮丽，诗题汴寺宋经营。平生事业非轩冕，尽付头颅白发生。
送杨志道之长沙
作者：罗玘
朝代：明

玉堂昼静学士下，白云司閒主事归。一家父子聚言语，今日朝廷公是非。爱尔为人支矮屋，从渠攘臂著绯衣。镜川先生真不死，太传忠魂亦有依。
送杨知旧归关中
作者：罗玘
朝代：明

秦语邻儿得，归衫母线多。离筵添许我，行色去由他。尽是家来近，其如兄忆何。定无劳齧指，岁岁此婆婆。
送检讨王敬夫归省诗
作者：罗玘
朝代：明

碧鹤在绛霄，赤睛窥天文。长颈有修翮，而能负长云。一闻九皋声，翩然下其群。士乘风云会，飘飖恣升闻。置身稷与卨，北面瞻华勋。清高地位隔，风俗燕秦分。勇纾浮名鞅，不用利斧斤。函关马西头，紫气屯氤氲。庭柯叶不改，庭草芜不耘。心行驱车急，如此事孔殷。须臾都门道，前是范阳军。
送段惟勤自新城改庐陵
作者：罗玘
朝代：明

运斤疾成风，全物不食虎。见者惊鬼神，斲鐻觉无苦。中心无穿凿，匪以智数取。段侯天机熟，外不与物忤。恂恂口若吃，剖析有大斧。乃知古循良，绝不似外贾。庐陵舐新甘，新城夺旧乳。徵闻继前史，直笔予敢侮。
送毛维之归省诗
作者：罗玘
朝代：明

冥濛鸟飞疾，亦未若君心。寿域同天阔，恩波似海深。衣当笑时舞，酒瞰醉前斟。尚忆金莲炬，中宵出禁林。
送水南李十四
作者：罗玘
朝代：明

金台城中花鸟春，月河寺边多归人。浊河一日东风起，万里咫尺旴江滨。
送江仕通之莆田寓言
作者：罗玘
朝代：明

十笋无一竹，百卵无一禽。竹苦刀斧伤，禽畏虞罗侵。见卵思禽飞，见笋思竹林。何异下邑士，满有轩冕心。终焉井中坐，仰见天几寻。偏于蔀屋隙，飞梭走光阴。白发日自摘，君门似天深。能无通籍者，汰沙出黄金。州县昔矮屋，今看更深沉。绝胜夸昆士，龙钟抱膝吟。
送江侍读封王便省
作者：罗玘
朝代：明

捩舵移船捷有神，黄头亦是锦缠身。百年最幸为天使，万喜无过见老亲。在椟几行金沆瀣，照人两面绣麒麟。知君满作南游兴，只恐君王问侍臣。
送王太守之福州
作者：罗玘
朝代：明

建溪难㭬杙，黎岭可扪天。行路无多日，居官动几年。心忘书郡最，身要得民便。不用磨崖石，口碑容易镌。
送王宣溪云南提学
作者：罗玘
朝代：明

登途蹑危梯，逢人闻鸟言。正昼长蛇呼，夜欲呀口吞。绳桥足颤掉，半委饥蛟餐。鸣弦鼪鼯号，前是犵狫村。敲竹畀侬惊，始觉蛮鬼尊。糜糜冰石窦，短蜮此户门。吾生有正气，众毒理不冤。况承宣化命，炳耀甚赤燉。汪濊湛所极，梁沬若孙原。昆明西洱海，于水注一盆。窃虞生蠛蠓，污蛀久或眢。澄清藉尊宿，前席辍讨论。结发侍清宴，凤毛莽孤骞。守雌戒前阱，荦荦伤弓魂。痛定百念灰，沉沉思主恩。如以完肌肤，湔洗天河源。誓如河之源，日夜东北奔。
送王院判弟医官归宜兴
作者：罗玘
朝代：明

菊藭在山杏在林，虎其守之尔谁侵。伯也视垣目弥深，执神之机为国琛。跂予望之如望霖，猛于缩地天显心。入门爆麻发吴音，饮以清夜横斗参。剧谈醉戏杂五禽，夜阑晓合闻球琳。海喷祥旭清妖祲，光翻丹极射黄金。眼饫兴狂殊不禁，走马宜蹴阴山阴。丈夫肮脏肯陆沉，谁家万杵秋风砧。故山无人洗药鬵，有力如虎仆可任。手牵馀皇疾飞鵀，我重其别临岐吟。
送石邦秀山西提学诗
作者：罗玘
朝代：明

骢騣勿浇膏，鞍鞯勿裁绣。多边太行行，历历云水窦。上钩棘芒转，下与石角斗。贵能不黔突，急急施砭灸。岂伊泥来学，孔辙亦奔走。亨嘉际厥初，吾道照正昼。冀方号孔迩，古我让群后。降风从葛屦，比群如赁僦。凿空牖天明，简在谁授受。纷纷过眼事，不独城郭旧。叫虞得岵巅，篪和逼星宿。
送竹坡归真州
作者：罗玘
朝代：明

江边飞将猛如虎，手持神臂二石弩。白叟呼之立少许，立竹之阴不知午。叟初栽竹栽一母，母生儿孙孙缕缕。竹知叟恩叟不语，试离竹行数十武。诳竹无知遂飘举，百里千里析津府。竹谁灌之畚以土，将有兵士环如堵。叟前呼之竟何取，叟今疾趋若风雨。
送耕隐翁归义兴徐谦斋先生之叔也
作者：罗玘
朝代：明

相君朝在大明宫，更出都门送季翁。行幄少迟车马塞，篮舆才过市廛空。思当黄阁梧桐月，去趁苍洲芦荻风。想得故园春酒熟，一尊端不负张公。
送胡大声考绩归严州
作者：罗玘
朝代：明

桐江亦澄渊，其下多鱼鱼。善钓不钓鱼，所以鱼有馀。鱼馀今尚钓，钓鱼乃真渔。真渔亦无数，曾不登简书。刺史行部时，善钓今有欤。我考刺史最，所不贵栉梳。刺史意在此，适会我言初。
送胡惟峻奉使云贵便道毗陵省母
作者：罗玘
朝代：明

朔方健儿好身手，刺船水上轻于斗。船头搥鼓催船行，船疾如飞百吏走。中有持斧者，头戴獬豸冠，霹雳飞电临百蛮。长淮尽头江水过，千里万里截住为金山。鲸浮金背过山顶，十万艘夫皆缩颈。笑而跃过了若无，人谓御史归之猛。吴中舶趠风，吹冷还吹热。冷于歊熇生清凉，热向深杯觞大耋。阴深柳壮可系骢，䆗窱堂深任容节。王命重于山，丹发白如雪。业已官家作材杰。
送苏伯诚提江西学
作者：罗玘
朝代：明

翼翼滕王亭子东，他年骑马定逢公。离群太急非嫌冷，去国无名为发蒙。遇有閒时游鹿洞，试于清夜瞰鲛宫。凤池才隔三千里，影影银河一水通。
送苑知县考满还卢氏
作者：罗玘
朝代：明

家居瀛海侧，官任洛阳东。县剧民偏困，心清政自通。合编循吏传，荐奏大明宫。三载方书最，九迁殊发蒙。
送范长史之寿国封在保宁
作者：罗玘
朝代：明

九斿飐晴风，缀锦帱行殿。从官密于云，子更目如电。蹑足附子语，吾视子成？。王衣虽青青，王宫百千眷。一一当染之，侵寻染将遍。南池匊作盘，锦屏蹴为碾。良工巧更疾，及一州九县。吾当泚笔俟，急续东平传。
送范长史之寿国封在保宁
作者：罗玘
朝代：明
体裁：古风

九斿飐晴风，缀锦帱行殿。从官密于云，子更目如电。蹑足附子语，吾视子成�。王衣虽青青，王宫百千眷。一一当染之，侵寻染将遍。南池匊作盘，锦屏蹴为碾。良工巧更疾，及一州九县。吾当泚笔俟，急续东平传。
送茅佥宪进表毕归江西
作者：罗玘
朝代：明

初见匡庐如望阙，却临燕地即登仙。星躔宝铰单函入，雷动嵩呼万口便。内帑出缗宗伯给，太官赐宴近臣宣。湖东尽说提刑至，眼看北风能送船。
送萧举人归永州寿亲
作者：罗玘
朝代：明

不瞻䨥白发，已是几青春。曾作还家梦，终非戏綵身。南山天共老，东海古无津。此意谁应识，潇湘行路人。
送蒋敬之甥归湘
作者：罗玘
朝代：明

人言湘中风，我未识见之。撅土朝熝笋，泲麻夜燃脂。笋绵纬成筐，脂光照缲丝。蟆虾羞入馔，粔籹不堪炊。屑麦仅蒸麸，酿秫甘歠醨。弃馀入邻疆，贩驵权不訾。岂其自知盈，耻与操赢奇。渐涵入骨髓，耳目常途迷。自非上供输，白首无别离。百屋如处女，何能拥高赀。子舅始我言，厥初咎之谁。譬彼行为山，一篑请自兹。顾子亦举举，雄飞不能雌。一楫割甥舅，张弧射群疑。曲踊吾甚武，柆骞掇胡荽。岂能媚庭帏，泥泥儿女姿。湘土善敏树，湘荼未如饴。彼飞云中雁，乐以无絷维。唇厚掩虞齿，薇肥活夷饥。秋风片帆白，淡月照所思。归语湘中人，吾言百世师。
送衍圣公袭爵回诗
作者：罗玘
朝代：明

上公趋金墀，新金昭旧服。崇班首百辟，翕意注万目。皇皇函尊尊，原本有水木。胼胝脱鱼鳖，帝命谁率育。宫居且粒食，蠢蠢亦尸祝。况当诏万世，如日出旸谷。有揭者乾纲，有运者坤轴。峨峨享王祀，衮衮绍遗鞠。本宗尤无拨，公侯终必复。泰山小天下，观海？一匊。譬彼大白牛，载道员尔幅。国门望东鲁，旧甬宛如筑。遄归埽宫墙，列鼎荐新餗。惟馀甥馆閒，更欲留坦腹。
送衍圣公袭爵回诗
作者：罗玘
朝代：明
体裁：古风

上公趋金墀，新金昭旧服。崇班首百辟，翕意注万目。皇皇函尊尊，原本有水木。胼胝脱鱼鳖，帝命谁率育。宫居且粒食，蠢蠢亦尸祝。况当诏万世，如日出旸谷。有揭者乾纲，有运者坤轴。峨峨享王祀，衮衮绍遗鞠。本宗尤无拨，公侯终必复。泰山小天下，观海�一匊。譬彼大白牛，载道员尔幅。国门望东鲁，旧甬宛如筑。遄归埽宫墙，列鼎荐新餗。惟馀甥馆閒，更欲留坦腹。
送许时髦临川得千户
作者：罗玘
朝代：明

拟岘台前黄叶飞，弯弓新射皂雕归。千金装剑骤生武，五品制衣行欲绯。到此始堪言日近，有方曾试疗吴饥。少年田牧白头将，肯学溪翁老钓矶。
送谢侍郎陜西按事
作者：罗玘
朝代：明

爽鸠西飞飞，羽刷太华巅。不饮泾灞水，不啄虞芮田。泾灞浊自古，虞芮争几年。浊不以清饮，争不以啄悛。古有至治世，法在象魏县。匍匐俯入井，如以手挤援。木有絙锯绝，石有水钻穿。毛中能无疵，奴亡或丐鞭。方今浩恩波，垢涴一洗湔。
送贵溪江医官归任乙巳岁同入陜西有旧也
作者：罗玘
朝代：明

当年西去子犹丱，今日北逢吾已翁。没齿可忘商洛镇，是中亦有太仓公。身于邑屋权生死，术比兵家慎守攻。到得四郊无祷祠，道人长坐上清宫。
送赵县丞之任招远诗
作者：罗玘
朝代：明

海上群山鱼立头，待君单骑入登州。飓风夜半惊批屋，蜃气朝来看吐楼。谚素慢从群吏睨，耳真聋有府公留。寅宾出日今何处，好与乘閒款款游。
送金侍御巡按云南便道省亲
作者：罗玘
朝代：明

莺花画春空，骢马行利阆。间关度鸟道，猛欲铲叠嶂。云开蜀山高，星宿夜依傍。望云望父母，更在星宿上。有身愿如鸟，插羽学飞扬。挥戈退白日，一口纷百饷。人言肝是铁，肯换鸠作杖。王事有期程，饮冰觉心怏。驱车出门去，惝恍迷所向。如逢点苍山，更上山顶望。
送陈太守之开封
作者：罗玘
朝代：明

浊流亘混混，古有辟其郛。兹维天地中，九州交逵衢。尹实冠中夏，奚与百郡俱。四十守令下，吏前合云铺。中庭忽闻雷，百诺应一呼。门如纳百川，累累入县输。千辆复百辆，上供及军需。曾无遗毫毛，丘山积负逋。地大物甡甡，隔身杂臞腴。堤防或阔略，立地生麻胡。一倡百和之，自立落雁都。坐令清平民，入市愁于菟。吾子起阳曲，而翁烈丈夫。自台徂名卿，子亦汗血驹。峨峨白云司，明月悬秋壶。大奸梗大狱，如以手拉枯。久结司寇知，或彻公与孤。旧尹新去位，宁容间须臾。子才望年资，流凡落瓯臾。横金中大夫，手握铜虎符。西落太行山，田园未应芜。登高望淮南，心与白云徂。男儿志事业，父母离忧无。旧闻马可释，勿谓龙易屠。覆锦或陷阱，知雌当辩乌。吾观圣贤心，川泽多纳污。壁立万仞强，攀跻竟无途。江湖多风波，宣父有巨桴。吾衰不自量，子今黑头颅。
送雷廷亮自南太学归
作者：罗玘
朝代：明

三月莺华江不寒，归船如马坐来安。眼观城郭人民旧，心觉形骸礼数宽。翁试抱孙忘老去，饮初留令喜杯乾。羹墙俎豆常常见，自是他年易作官。
送雷生谦归南城二首
作者：罗玘
朝代：明

玄武湖心月，太平堤尾风。世人皆弃却，好看入胸中。铨次吾收女，离筵女别吾。乡人问行色，可有杜诗无。
送雷生谦归南城二首·其一
作者：罗玘
朝代：明

玄武湖心月，太平堤尾风。世人皆弃却，好看入胸中。
送雷生谦归南城二首·其二
作者：罗玘
朝代：明

铨次吾收女，离筵女别吾。乡人问行色，可有杜诗无。
送项少府之长洲任诗
作者：罗玘
朝代：明

上令下簿领，日同餐吴粳。餐粳问租田，田不在吴城。田初属吴疆，今分与吴平。海壅太湖溢，湿洼苦常盈。虽耕十七八，此外蛤蛎蛏。刈穫登饟道，亦如新被兵。前者劝农事，无如子知名。子船在胥门，棹夫颇生狞。船头莫搥鼓，船尾莫树旌。树旌与搥鼓，恐使老稚惊。弃掷覆圩锸，于前事逢迎。况能殖葑茭，而与恶浪争。彼桥谺谺门，此岸蔚蔚柽。暑荫涝可泄，前勋歘如生。系船门之涯，髡柽用炊烹。采采堤边蔬，蔓菁复蔓菁。所贵官长瘦，如兵立先声。官瘦民自肥，民肥邦无倾。与子相别离，行行重行行。
郭节妇郭郎中祖母也
作者：罗玘
朝代：明

抱子哭夫日，抱孙哭子年。身危将累卵，心碎甚飞绵。孤在千金重，郭亡一发县。万钟生不待，秪买墓边田。
重庆诗为实庵兄六十寿
作者：罗玘
朝代：明

中堂垂垂坐天姥，击鼓坎坎舞栩栩。大儿谁，助边汉卜式，小儿谁，南宫先生配韩愈。望云思舞笏仰拄，以宁馨归代以舞。各奏尔能曰予武，左中规，右中矩。此舞传来老莱谱。是时姚江波涌山，冯夷凌波助击鼓。蹲蹲越山昂，举举越山頫。姥虽云乐觉儿苦，儿年六十力如虎。姥身姥臂姥胫股，用以娱姥奚彼取。年年舞舞后莫数，南宫索诗要杜甫。貂乃不足狗尾补。
长春轩为清江刘先生题
作者：罗玘
朝代：明

竹密年年笋，树多日日花。天应怜老景，春且住贫家。邹氏律吹谷，建溪鼓喊茶。终须窥造化，不似此生涯。
陇西阎大参山居四咏寒泉濯足
作者：罗玘
朝代：明

孔不饮盗吴饮贪，饮狂国人狂正酣。沁寒漱齿齿锋利，公以濯足吾不谙。岂遭十日烁下土，躯壳焦缩皮毛燂。因思层冰赤脚踏，冰山多险不可探。牛蹄濙濙可在眼，一冷著骨毛毵毵。夜眠如腊绝垢腻，只此可寄僧伽龛。沧浪渔父怨肿湿，妙道肯向庸庸谈。不为劳劳逐蠹鱼，平生即此当菑畬。儿童莫笑头颅白，恐是研山行秘书。黄帝游华胥，简子听钧天。孔与周唯诺，庄周蝶翩翩。有无无有间，抱枝蜕空蝉。幸蚤脱鼎镬，无为世熬煎。草堂风飕飕，有身堪昼眠。鼻中作雷鸣，虽梦未梦然。恨不如蝴蝶，隔墙知有花。随风飘别院，得意过东家。涉远终须马，扑丛常畏蛇。春归在何日，莫遣涴泥沙。
陇西阎大参山居四咏寒泉濯足 其三 南薰午梦
作者：罗玘
朝代：明

黄帝游华胥，简子听钧天。孔与周唯诺，庄周蝶翩翩。有无无有间，抱枝蜕空蝉。幸蚤脱鼎镬，无为世熬煎。草堂风飕飕，有身堪昼眠。鼻中作雷鸣，虽梦未梦然。
陇西阎大参山居四咏寒泉濯足 其二 黄卷潜心
作者：罗玘
朝代：明

不为劳劳逐蠹鱼，平生即此当菑畬。儿童莫笑头颅白，恐是研山行秘书。
陇西阎大参山居四咏寒泉濯足 其四 幽径寻芳
作者：罗玘
朝代：明

恨不如蝴蝶，隔墙知有花。随风飘别院，得意过东家。涉远终须马，扑丛常畏蛇。春归在何日，莫遣涴泥沙。
陇西阎大参山居四咏寒泉濯足·其一
作者：罗玘
朝代：明

孔不饮盗吴饮贪，饮狂国人狂正酣。沁寒漱齿齿锋利，公以濯足吾不谙。岂遭十日烁下土，躯壳焦缩皮毛燂。因思层冰赤脚踏，冰山多险不可探。牛蹄濙濙可在眼，一冷著骨毛毵毵。夜眠如腊绝垢腻，只此可寄僧伽龛。沧浪渔父怨肿湿，妙道肯向庸庸谈。
集杜句送现升归作僧宫
作者：罗玘
朝代：明

五月寒风冷佛骨，中夜起坐万感集。僧宝人人明月珠，弟子谁依白茅室。
题怪仙图二首
作者：罗玘
朝代：明

蟾蜍吹光接日月，枯瓠气升影灭没。尔赪我白双被发，衣穿后裻脚不袜。忽疑青天堕彗孛，诡形怪影恣鹘突，谁其幻之吾欲罚。秃帝委地卓锐笔，女兄磨研笑咥咥。女初上树摘树叶，笑女眇身如蛱蝶。叶堕青石上，下坐青石傍。女如弄叶嬉扬扬，吾当曳女诉玉皇。女青论女女实殃，冥搜上下绕女肠。按一叶，吟一诗。免谪下界为人嗤，胡为画工圣得知。
题怪仙图二首·其一
作者：罗玘
朝代：明

蟾蜍吹光接日月，枯瓠气升影灭没。尔赪我白双被发，衣穿后裻脚不袜。忽疑青天堕彗孛，诡形怪影恣鹘突，谁其幻之吾欲罚。
题怪仙图二首·其二
作者：罗玘
朝代：明

秃帝委地卓锐笔，女兄磨研笑咥咥。女初上树摘树叶，笑女眇身如蛱蝶。叶堕青石上，下坐青石傍。女如弄叶嬉扬扬，吾当曳女诉玉皇。女青论女女实殃，冥搜上下绕女肠。按一叶，吟一诗。免谪下界为人嗤，胡为画工圣得知。
题怪仙图二首柴虚犹子洵领南畿贤书东归将北上春官予作二诗前道其实后以鼓其勇也·其一
作者：罗玘
朝代：明
体裁：古风

有客复有客，少壮勇而鸷。一攫空邦人，再攫空多士。吾尝指其腹，号曰五经笥。官今古中丞，柴虚别名字。洵也九鼎资，年来沐炉锤。晶荧会跃出，闪闪夺人眦。柴虚顾之笑，此宝良我试。海神涌波涛，远致庙廊器。谁能一家私，总用邦国瑞。
题曾光表山水图
作者：罗玘
朝代：明

我恨不如江头人，茅屋四壁旁无邻。茅穿雨漏岁一缚，松叶为盖沙为茵。大儿五更催解缆，去时冥冥天尚暗。老妻走出呼小儿，大儿小儿下幽磡。小儿髻如椎，年可十七八。捩然汲水胜过獭，平生见鱼偏好杀。穿于龙国恒探珠，若遇鲛人敢笞挞。轻风飘飘日卓午，鱼卖江村晒鱼罟。偃然一笑载酒归，人谓此实鱼之虎。横江中心翻白波，小儿船尾发棹歌。白头老翁喜奈何，我有嘉客新相过。十年不见鬓较皤，矢口论事如悬河。《黄庭》一卷读已多，老妻肘翁云靡他。翁呼濯釜烧稿苇，我见船归置樽簋。岂无大鱼大如豕。君不见良工画翁画客画山亦画水，意在江心两儿子。
题杭州萧医官卷
作者：罗玘
朝代：明

□籥须臾间，元功夺造化。比于战昆阳，此更论无价。
题潘以正杖化龙图
作者：罗玘
朝代：明

叶公好龙所翁画，晚岁取次真龙下。青绡绛绡相战时，九子弩力江中射。人龙杂揉古其然，此杖是龙久当化。狂巫奸夭万鬼泣，儿嬉造化任呼吸。动摇坤轴上帝怒，褫杖殛死复何及。骙骙龙飞云雨湿，荒陂幽湫人莫汲。
题盟竹翁卷谢中府父也
作者：罗玘
朝代：明

如公真不恶，种竹作人看。有酒对之饮，抱琴于此弹。但随天旦莫，肯逐世炎寒。莫道无遗荫，参军且转官。
题钟馗四首·其一
作者：罗玘
朝代：明
体裁：古风

前有枕，前有枕，乃是石，可寝巾簪。一任�■，何如少饮。
题钟馗四首·其二
作者：罗玘
朝代：明
体裁：古风

桥有窍，桥有窍，驴不过，�要推尻。曳耳多时，到得鬼笑。
风泉阁为德兴项德懋题
作者：罗玘
朝代：明

阁外寒泉原自清，泠泠惯与夜风争。阁中默听人何在，今日新添一两声。
鲁锦衣母八十瑶池宴会图
作者：罗玘
朝代：明

作鸟作青鸟，作官作金吾。青鸟侍王母，金吾卫乘舆。王母宫瑶池，乘舆驻幽都。金吾宅在斯，八十母与居。我愿彼青鸟，飞向王母呼。晨降金吾宅，绣帏翠氍毹。异香缭绕之，与母倾百壶。年年动金风，吹下王母车。
黎乾兆归寿母蟠桃图诗
作者：罗玘
朝代：明

骏缰络卑枝，荼垒巢上干。天鸡立高颠，用口作昏旦。蠕蠕群动间，机息肯汗涣。开华与结实，纳甲刚百换。累累缀星曜，终海枯石烂。狡儿饥欲偷，耄王空扼腕。堂前忽见之，眼眩杂花乱。遂疑渝之源，脉与昆崙贯。借君报主身，白日生羽翰。飞归拜堂下，修爵进无算。更祈三青鸟，母徒邈云汉。常立堂东西，如立王母畔。
黎太监永思诗
作者：罗玘
朝代：明

大家东征逐子回，子如从龙母当来。龙飞在天随百雷，蟒衣玉带晏清陪。有羹可遗荅涓埃，高凉墓水黄猿哀。谷异死同趋夜台，慈乌哑哑伤痛哉。负土封丘如黄能，长楸森森手自栽。寺人孟子心未灰，凡百君子诗可裁。
次韵《宿普利驿》
作者：罗璟
朝代：明
体裁：七言律诗

君在镇宁康健否？思君默默几朝昏。西垣谏草留遗直，南服奇山助永言。纳纳乾坤吾道泰，悠悠岁月此心存。愁来白发添多少，惜取精神报主恩。
蒙岭积雪
作者：罗登
朝代：明
体裁：七言律诗

日暖风香到处同，经年积素倚晴空。琼楼接地层层起，玉径牵人曲曲通。树凑射仙头上绿，花飞梁苑步来红。何人著意寻高士，定有袁安卧此中。
咏鹤
作者：罗素月
朝代：明

游遍芝田与九皋，沧江养就雪霜毛。楼中若遇仙吹笛，飞上云霄万丈高。
梅花村
作者：罗素月
朝代：明

麻姑仙窟鲍姑山，凤子翻飞远峤还。玉女峰头人冷笑，杜兰香去嫁人间。
石洞
作者：罗素月
朝代：明

水疑天际来，声自云间起。耳根本无尘，对此何以洗。
罗浮蝶
作者：罗素月
朝代：明

浪说衣冠幻化成，翩翩庄梦信虚情。绕林五彩来天上，吸尽人间露气清。
落梅
作者：罗素月
朝代：明

为怜清净出尘中，喜逐仙山午夜风。弄玉去时云暗淡，飞琼下界月朦胧。冰魂卧骨全真性，绝岛荒郊入化功。铁笛吹残人在否，依然深锁蕊珠宫。
赠铁桥道人
作者：罗素月
朝代：明

仙郎昨到洞天时，花下閒拈笔一枝。收拾春山漫归去，岂应窗下画娥眉。
梦母
作者：罗纮
朝代：明
体裁：古风

昨夜梦还家，登堂见慈母。依依别后情，款款生前语。觉来不复寐，敧枕愁如缕。静听北窗间，潇潇响寒雨。
汴柳摇金图
作者：罗纮
朝代：明
体裁：古风

隋皇御极轻九有，金璧犀珠积盈亩。开渠亘汴千里馀，却向是堤种花柳。长堤柳树摇春风，牙樯锦缆舟如龙。明眸皓齿侍君侧，歌声遏云欢未终。王气渐消陵谷改，昔日繁华竟何在。空馀故柳满堤边，叶叶含颦似相待。堤柳含颦映碧流，游人日日驻兰舟。画图一见犹增感，况是曾经此地游。
竹轩
作者：罗纮
朝代：明
体裁：古风

结构临芳甸，绿竹茂前墀。鸾枝忽葱茜，凤尾何葳蕤。晨游裛清润，夕憩濯凉飔。蚁酒时独酌，羽扇不须持。动息绝纷扰，耳目无纤翳。愿守岁寒约，载歌淇澳诗。
读马援传
作者：罗纮
朝代：明
体裁：古风

富贵人所重，贫贱世所轻。重轻何足较，立身期垂名。小器恒自足，大材当晚成。君看马伏波，激烈真豪英。方在童子日，藻鉴有贤兄。请从边田牧，屈志事躬耕。牛羊遍阡陌，谷粟实丰盈。一朝散亲旧，拂衣事遐征。宁为守钱虏，不忝国士称。东进谒明主，论议推忠诚。岸帻感知已，聚米知地形。用兵何神速，破敌如流星。垂老志益壮，据鞍犹请行。至今千载下，竹帛垂光荣。丈夫重节槩，遇时当效能。谁能老闾里，龊龊终其生。
赋得医无闾山送王娱清之辽东省兄
作者：罗纮
朝代：明
体裁：古风

吾闻医无闾山天下奇，插空秀色青崔嵬。上有高标万丈不可以攀陟，下有飞泉百尺砅厓转石相喧豗。平生有志览形胜，日夕梦想空徘徊。羡君昂藏七尺躯，论谈豁达心胸开。诗书百氏尽蒐猎，文辞落笔驱风雷。入门下马告我往斯境，愧我碌碌空尘埃。便须搥牛挝鼓饯君别，安得美酒三千杯。酒以沃离思，诗以壮行色。奉觞为君寿，高歌振金石。君家伯氏人中龙，祇今久作辽城客。长沙迁逐淹贾生，江海流离老亭伯。因君顾同气，余亦怀连枝。有兄在金台，别来知几时。高斋听雨念畴昔，客居对月成遐思。前日寄书来，询余故乡事。亲老更家贫，茫然但增愧。因君此行重感激，丈夫别离何足惜。弟兄相见意绸缪，夜雨连床话胸臆。问余别况今何如，塞土故园空四壁。箪瓢以忘忧，琴樽聊自适。每怀放浪山水间，有足欲行嗟未得。君不见医无闾山天下奇，为我殷勤访灵迹。
题燕文贵秋山萧寺图
作者：罗纮
朝代：明
体裁：古风

长江浩荡秋波碧，待渡行人立沙侧。望中烟树翠模糊，夹岸层峦几千尺。禅宫梵刹山远林，林间曲径归僧寻。也知画史真善幻，一幅生绡传至今。
题画
作者：罗纮
朝代：明

入山采灵药，山深愁日短。空林独自行，木客时为伴。术肥晨露滋，芝秀春泥暖。荷钁暮归迟，前溪白云满。
登黄鹤楼
作者：罗练
朝代：明
体裁：七言律诗

春早楼台共客临，风光占断此山林。孤尊岩壑分高兴，一笛江城入朗吟。南浦碧云连树影，东风黄鸟隔花音。醉来笑拍阑干外，斜日天涯望转深。
宿海曙楼有悼
作者：罗耀正
朝代：明

独坐捲湘帘，空阶雨初歇。掩泪忆蛾眉，不敢看新月。
次西墅学士己亥元日雪
作者：罗肃
朝代：明

长乐钟残五漏微，蓬莱天近六花飞。光含银烛调元气，色湛琼筵促曙辉。已放素华凝禁苑，还飘落絮点朝衣。玉堂学士文章伯，献岁词高和者稀。
汴梁即事
作者：罗良信
朝代：明

腊月驱车过汴城，朔风吹雪雪纵横。南阳未着蒲鞭化，西洛争驰竹马迎。钱谷甲兵称琐屑，祁寒暑雨总撄情。夜深重锁论文院，漏响鸿声入梦惊。
丁卯除夕与林衡玉守岁
作者：罗荣
朝代：明

湖海萍踪莫漫猜，岭南旌旆柳州来。乡山隔梦三千里，客舍逢春十九回。往数光阴惊渐老，坐谈帷幄愧非才。椒觞茗碗延残夜，怀抱因君更好开。
中秋次临清和韵答周宪副
作者：罗荣
朝代：明

久阔头将白，相逢眼倍青。蘋风清夕舫，桂月满秋汀。好句输先得，深杯不放停。江湖怜此会，乡旧正晨星。
乙丑中秋夕过龙川曾祖所尹邑
作者：罗荣
朝代：明

龙川孤月正秋中，碧汇清光上下同。玉镜无声沈夜籁，银河如练绕晴空。明时惭负分藩任，先世犹存制锦功。樽酒微醺慈养乐，画船箫鼓溯江风。
仲秋十六夜发榆之南
作者：罗荣
朝代：明

日暮官途马足轻，萧萧凉籁逼人清。蒹葭水郭凫鹥梦，篱落田家蟋蟀声。小堡铜刁持夜警，远氓皮橐事宵征。月华光满浑如昨，万里江山仰大明。
元夕次上洲营和佥宪蔡懋成韵兼呈都督马惟渊
作者：罗荣
朝代：明

客路年光冉冉过，忧心相对鬓将皤。折冲力薄原非将，竞险诗成或有魔。五管风烟惊税驾，一时冠盖拥行窝。元宵莫问昆崙事，进酒张灯且放歌。
再过武夷
作者：罗荣
朝代：明

再访神居结地幽，武夷真境拟蓬丘。閒开竹径风生籁，深闭松关月在洲。函蜕藏香封玉匣，插厓横木讶仙舟。紫阳倚棹歌声远，九曲名称遍十洲。
冯有孚使九江便道宁亲
作者：罗荣
朝代：明

三载结尘缨，看云白发生。春风仙棹远，昼日锦衣明。飞鹤迎亲寿，慈乌致子情。承欢须秉烛，候吏立湓城。
出居庸
作者：罗荣
朝代：明

戴星策马下居庸，烽燧烟消远道通。地接浮云天咫尺，山悬断壁水西东。青霓明灭轮蹄下，黄屋参差指顾中。壮趾江南还塞北，男儿巳慰射桑蓬。
刘世宽之浙东
作者：罗荣
朝代：明

烟树云盘绿，官程马足分。阳山偏向日，越水易生云。远海盐征竭，清时国计殷。驰情多别后，对月每思君。
和韵送王德华之河南
作者：罗荣
朝代：明

湖海风尘未息居，清波彩鹢启行旟。都城夜月移宾榻，汴水春风命使车。治化正需周召伯，才华真慕蔺相如。旬宣到处持铅椠，谁道穷愁始著书。
寄方寿卿
作者：罗荣
朝代：明

帝城平日坐春风，满室芝兰嗅味同。多病远闻移带孔，索居还忆走诗筒。陇头望断梅花老，海上归初荔子红。万里相思何处所，举头明月共秋空。
枫亭道中怀旧寮元佐
作者：罗荣
朝代：明

黄华山下故人庐，飞翠茏葱护隐居。驿路折梅春雪后，亭窗剪韭夜灯初。寒暄故事樽前话，梦寐新诗壁上书。明日过江人渐远，浮萍踪迹定何如。
甲戌中秋次怀化驿
作者：罗荣
朝代：明

方舆知有五溪名，何事监军动远征。秋爽瘴云归洞黑，夜凉蛮月逼人清。桑榆温凊频年梦，瓜芋团圆此日情。望久玉阶时徙榻，银河流白倚参横。
督储至白羊口信宿游西山诸寺
作者：罗荣
朝代：明

白羊城堡枕关腰，上谷春风冻未消。薄□五更侵土炕，残澌二月下山桥。老僧肃客焚香迓，稚子烹茶扫叶烧。大觉以南皆赐寺，宦游应喜避尘嚣。
赠静轩
作者：罗荣
朝代：明

自得江山性，从渠白发长。室虚凝月色，波定见天光。杖屦逢人少，茅茨与世忘。床头书卷在，简点到归藏。
送丁孔志阴阳
作者：罗荣
朝代：明

十载亲朋謦欬疏，金台相见喜何如。西堂邀月方联榻，南国停云又买车。长铗春深随雪棹，短檠宵静阅星书。他时愿结香山社，尊酒同寻水竹居。
送叶太守回任
作者：罗荣
朝代：明

五马春城外，东风草色新。寇君还借郡，召父旧亲民。皂盖云霄过，青山廨宇邻。不须伤远别，江汉有通津。
送族人文秀归安福
作者：罗荣
朝代：明

重携琴剑出松萝，客里风尘两岁过。水木有怀源本共，声音无异笑言多。停云立马瞻闽峤，载月移舟向潞河。别恨客中情转恶，不禁挥袂听离歌。
送郑希大使湖南
作者：罗荣
朝代：明

槐叶辞柯菊破香，宫河移棹下潇湘。琴樽白日思千里，弧矢青年遍四方。赤壁醉歌苏子赋，碧云望指郑公乡。天涯百感因君去，秋梦无端与夜长。
送陈谏簿遂溪
作者：罗荣
朝代：明

九陌名花照锦衣，遂溪人已望旌旗。乡山到眼声音侣，海国清时簿领稀。日照官衙山荔熟，潮通县郭蟹螯肥。休嗟枳棘栖鸾凤，千里行看一奋飞。
都城安定门外太清道院
作者：罗荣
朝代：明

郊原十里太清祠，松柏宫墙古甚奇。明水未消千日酒，卿云犹护万年枝。凤凰箫竹随仙子，龙虎丹砂觅鍊师。闻道英皇曾驻跸，羽林围猎夜归迟。
陈世则判陈州马政
作者：罗荣
朝代：明

秣马退朝时，东城出饯迟。分襟乡语细，看剑祖杯迟。外厩增云锦，穷才罢茧丝。委蛇堂食后，花鸟乱催诗。
题山水
作者：罗荣
朝代：明

碧嶂秀重重，岧荛逼华嵩。雨淙孤壑应，云壁小蹊通。呼酒三村社，藏书一亩宫。山深人不见，花鸟领春风。
拟蔡琰北归
作者：罗见麟
朝代：明

寥落中郎后，残生窜殛馀。惊看南过雁，羞逐北旋车。莫按胡奴伯，犹传魏主书。身名终莫赎，千载恨单于。
漂母祠
作者：罗见麟
朝代：明

一饭相怜良不易，千金为报更何难。天生豪杰终扶汉，谁在尘埃豫识韩。阿母淮阳祠貌古，王孙云梦主恩残。登台一掬伤心泪，洒向西风木叶乾。
漕溪秋兴
作者：罗逢日
朝代：明
体裁：七言律诗

漕粟当年事不虚，几人带甲宿通渠。山镵石足分吴楚，水溯源头到六舒。烟火久曾迷市井，风云无复护储胥。沙中尚有英雄在，岁岁寒涛为扫除。
丁丑十月七日早辞朝有感而作
作者：罗钦顺
朝代：明

万年枝上万鸦飞，曙色苍茫接禁闱。当路骅骝行总快，候朝灯火聚还稀。南来日久衣添著，西向心劳带减围。宝镪再承恩赐出，炉烟袅袅思依依。
三月初七日驾幸太学喜而有作
作者：罗钦顺
朝代：明

翠华侵晓莅成均，道仰先师释奠亲。玉振金声千古韵，鸢飞鱼跃万方春。讲容坐听承优诏，光许陪观慰远人。茗饮啜馀齐拜舞，中天文运喜重新。
东湖书院为吴献臣亚卿赋
作者：罗钦顺
朝代：明

高情偏爱水云村，书院新开地望尊。未说五车堪实腹，要将诸子共寻源。风回远渚渔歌断，月满中庭桂影繁。谁信我非曾宿客，晓来倾盖已忘言。
东窗为曾如周赋
作者：罗钦顺
朝代：明

栽竹已满林，滋兰欲盈畹。爱此东窗幽，不换金门显。明月透轻纱，高枕便息偃。遥山上红日，四壁晴光晅。庭閒燕雀驯，境静轮蹄远。春风和且柔，芳草齐如剪。举世慕登仙，金丹期九转。却恐金丹成，蓬莱水清浅。何似窗中人，世累渐消遣。瑶琴时一弄，尊酒自洗腆。我居枕西冈，有轩亦东展。虽勤待旦心，梦见周公鲜。北望多浮云，南观叠层巘。啸傲得此生，兹言庶同践。
中秋夜看月有作
作者：罗钦顺
朝代：明

月满高楼犹未知，今朝那合上楼迟。不须达曙殷勤望，且试停杯一问之。三五何能长洁白，寻常还是几盈亏。乐同年少心偏远，遍倚栏干有所思。
中秋燕集大人命以看字韵赋诗
作者：罗钦顺
朝代：明

宦海心期欲订难，一时齐奉万年欢。堂高坐待冰轮正，酒酽行分夜气寒。物外高怀原洒落，人间真福是平安。寿星近与南山接，还上层楼仔细看。
丰生坊初冠
作者：罗钦顺
朝代：明

皎皎珊瑚枝，凝辉玉堂戺。一见已知奇，再见益堪喜。少小攻文章，明窗无虚晷。兹辰突而弁，居然异童子。古礼不多存，存者何常已。三加威仪备，所重成人尔。成人必有德，忠信以为址。篑篑靡停功，峨峨见崇峙。家声四百年，鹏程九万里。寻常得失间，何足挂唇齿。昔贤怀一饭，况乃言之旨。祝子非他人，瓯滨天下士。
为杨显祖题画送尹别驾实大之嘉兴
作者：罗钦顺
朝代：明

澄江夜来秋水生，画船击鼓喧朝晴。百壶欲尽千峰午，壮怀秋色两峥嵘。相门旧压逢原里，至今书屋临江水。千载香名满缙绅，读书有用真能子。归来遍扫松楸阴，饭尝新稻羹香蕈。故园风物岂不美，简书王事悲人心。故人自昔深相慕，别意殷勤托毫素。楚水吴山路几千，渚蘋岸蓼花无数。东南名郡数嘉禾，城郭光涵震泽波。官好常陪五马贵，政通应得万人和。浮云富贵终何有，汗简功名浑不朽。赠乏千金谩一言，论心何日重携手。
为欧阳牧之题竹二首
作者：罗钦顺
朝代：明

深根便东引，挺出悬崖畔。东风翼新梢，势欲凌霄汉。惟应具眼人，不作寻常看。此君吾所爱，一见心神融。由来律吕声，出自空洞中。岁寒凛无恙，叶叶皆清风。
为欧阳牧之题竹二首·其一
作者：罗钦顺
朝代：明

深根便东引，挺出悬崖畔。东风翼新梢，势欲凌霄汉。惟应具眼人，不作寻常看。
为欧阳牧之题竹二首·其二
作者：罗钦顺
朝代：明

此君吾所爱，一见心神融。由来律吕声，出自空洞中。岁寒凛无恙，叶叶皆清风。
为谢以中题山水扇面
作者：罗钦顺
朝代：明

花柳塞川谷，不知山浅深。茅亭面流水，兰若依乔林。上有白云飞，迢迢岩壑阴。下有清泉鸣，泠泠钟磬音。扁舟来何许，渔父遥追寻。握手一长啸，悠然千古心。此中有真乐，安得投华簪。愿从贤公子，高步阆风岑。
久雨次韵吴宁庵小词二首 其一 临江仙
作者：罗钦顺
朝代：明

不信东南天也漏，川原渺渺都平。愁闻檐溜短长声。乌慵兔怯，那肯任为晴。了事棕蓑披欲绽，青苔坐满南屏。朝朝望阙眼双清。阳开阴闭，元后亶聪明。
久雨次韵吴宁庵小词二首 其二 蝶恋花
作者：罗钦顺
朝代：明

祈祷精诚空自许。得势丰隆，肯听风排去。薪米经营谁得住。舟行却是人行路。时事关心朝复暮。禹甸茫茫，不见栽秧处。蛛网低垂纷乱绪。梁间燕子都无语。
久雨次韵吴宁庵小词二首·临江仙
作者：罗钦顺
朝代：明

不信东南天也漏，川原渺渺都平。愁闻檐溜短长声。乌慵兔怯，那肯任为晴。了事棕蓑披欲绽，青苔坐满南屏。朝朝望阙眼双清。阳开阴闭，元后亶聪明。祈祷精诚空自许。得势丰隆，肯听风排去。薪米经营谁得住。舟行却是人行路。时事关心朝复暮。禹甸茫茫，不见栽秧处。蛛网低垂纷乱绪。梁间燕子都无语。
九日同彭景武春官徐舜和汪抑之器之三太史白云观登高
作者：罗钦顺
朝代：明

人情都爱重阳好，尘世难逢笑口开。与子丁宁深载酒，及身强健数登台。千山落木岚光老，万井寒烟暮色催。上马颓然乌帽侧，风流无让习池回。
九日确山早发见菊花有感
作者：罗钦顺
朝代：明

客里重阳也自佳，山城初日见黄花。遥知仲季娱亲处，应念驱驰驿路赊。
九日陪吴白楼陈苇川王阳明汪双溪登蒋山得依字
作者：罗钦顺
朝代：明

佳辰不可负，文会何当稀。聊携一壶酒，相与登翠微。园陵郁佳气，古庙豁重扉。阴云坐来敛，草露亦已晞。游目极千里，凉风正吹衣。翩翩南来雁，远避风霜威。南土人尚馁，何由尔皆肥。长林移晚席，澄湖凝夕晖。同为醉乡客，各咏新篇归。天运靡留处，人事多乖违。真乐在三益，所愿长相依。
二月二十九日随驾耕藉
作者：罗钦顺
朝代：明

坛上风云护赭袍，垄头旗鼓夙分曹。三推预拟粢盛洁，万寿缘知稼穑劳。景向春妍人总快，燕逢恩赐我犹叨。升平敢就诸公卜，未取明农一节高。
五月四日朝辞后过部中告辞白嵓太宰留酌于水镜堂已而移坐花间同石潭少宰联句为赠余亦赋短章留别
作者：罗钦顺
朝代：明

花前树底更移尊，醉眼看花未觉昏。长卷倏题佳句满，高情须共古人论。极知场藿堪终夕，谁遣骊驹已在门。商鼎祗今欣有属，渐容投老白云村。
仲弟久无书
作者：罗钦顺
朝代：明

立溯东风卧看云，多情啼鸟隔窗闻。人非尧舜谁无过，子有衣裳自合熏。保障一方虽用武，平安两字岂须文。床头赖得清尊在，且共良朋一醉醺。
仲弟允迪参议进表还取道归省江东酌别诗以送之
作者：罗钦顺
朝代：明

公事粗能了，私情自合通。暂迂千里道，偏得一帆风。过我冬才半，趋庭日正中。金绯堂上下，桑梓屋西东。寿酒先春熟，华灯彻夜红。鹤鸣欣子和，埙起听篪终。燕贺逢迎数，牛眠洒扫恭。朱弦还雅调，玉树惬深衷。龙福三生石，玉山百丈峰。辙因乘兴远，诗为索题工。溪鸟群相狎，岩花漫作丛。旧游人渐减，新好趣应同。乡井虽云乐，官资亦颇崇。吾翁如月眼，贪看及民功。
仲弟年满五十且新居落成诗以庆之
作者：罗钦顺
朝代：明

新构连云起，华筵匝地开。晴光鲜户牖，秋色净樽罍。蔼蔼衣冠集，纷纷燕雀来。芝兰随日长，茀禄自天培。知命希宣父，娱亲学老莱。远山明有望，深径寂无媒。棋响林花落，诗成鹤梦回。钩帘通野气，闭阁理书堆。琬琰崇家乘，丝纶宝圣裁。百年方半历，众美似兼该。晚漱泉飞玉，朝餐菜截薹。私怀真自惬，王命恐相催。筋力吾衰矣，猷为子壮哉。幸逢更化日，应展济川才。寿儗冈陵并，名期竹帛陪。短童惭善祷，为报谢琼瑰。
何孝子庐墓闻而有作
作者：罗钦顺
朝代：明

风雨青山夜，苦寒病骨癯。精诚驱魍魉，严卫伏于菟。报德心何极，旌门诏有孚。孝经馀断简，长此奉吁谟。
依韵奉荅西阜叔父
作者：罗钦顺
朝代：明

五十又逢初度日，聪明那及少年时。高堂锡福凭黄发，同气增光有白眉。官久只馀金作带，酒醇何用玉为卮。竹林胜赏须重觅，已幸新民似旧黎。
候风南浦连日苦热
作者：罗钦顺
朝代：明

南浦逶迤绿树多，万艘环系水无波。喧声不觉催人老，美景其如执热何。河朔芳樽空往事，郢中白雪漫高歌。十年尘垢纷盈爪，聊就深清试刮磨。
借居三塔庵
作者：罗钦顺
朝代：明

野寺萧条一老僧，粥铛茶灶煮枯藤。夜窗对我浑无语，俄去堂前供佛灯。
借得公馆养疴
作者：罗钦顺
朝代：明

拟借禅林暂托居，偶临公馆更清虚。门前尽日无车马，一味薰风养病躯。
公馆即事
作者：罗钦顺
朝代：明

庭前高树欲凌云，扰扰昏鸦漫作群。明月满天人已静，数声犹向梦中闻。
内子生朝
作者：罗钦顺
朝代：明

花吐高葵日正长，草深幽砌独焚香。浮生苦被虚名累，仍向天涯忆孟光。
写怀寄监中寮友
作者：罗钦顺
朝代：明

鸡鸣山下桥门路，二十年中忆屡游。伴食再书新纸尾，趋庭先到旧营头。清时有幸归田早，白日无私照物周。千里故人高谊在，几回风雨梦孤舟。
冰蘖为彭中舍乃尊赋
作者：罗钦顺
朝代：明

生来不作封侯梦，老去依然赤子心。千驷景公身易朽，一瓢颜氏乐堪寻。行藏自喜山林邃，清苦谁知意味深。欲叩凌阴探药笼，秘方珍重几南金。
凭虚阁宴饮次吴宁庵周大理韵各一首
作者：罗钦顺
朝代：明

上方云起望来迷，下界闻歌客到齐。高会我叨陪末席，捷登谁肯犯旁蹊。谈依日用诸乘小，气逼星躔万象低。吟罢不妨归路晚，绿杨无数鸟争啼。云藏高阁树浮烟，老衲焚香导客前。秀合江山千古在，美兼人景一时全。争哦藻句添公事，频继芳尊减俸钱。红日醉看犹未晚，羲和应与暂停鞭。
凭虚阁宴饮次吴宁庵周大理韵各一首·其一
作者：罗钦顺
朝代：明

上方云起望来迷，下界闻歌客到齐。高会我叨陪末席，捷登谁肯犯旁蹊。谈依日用诸乘小，气逼星躔万象低。吟罢不妨归路晚，绿杨无数鸟争啼。
凭虚阁宴饮次吴宁庵周大理韵各一首·其二
作者：罗钦顺
朝代：明

云藏高阁树浮烟，老衲焚香导客前。秀合江山千古在，美兼人景一时全。争哦藻句添公事，频继芳尊减俸钱。红日醉看犹未晚，羲和应与暂停鞭。
分题得含春亭送李惟诚大参之陜西
作者：罗钦顺
朝代：明

终南不改色，清渭仍东流。春花几开落，亭址馀荒丘。城头北斗低，明月满高楼。金莲无消息，长夜风飕飕。忆昔贞观初，庙堂多俊游。从容奉清问，高步登瀛洲。王道何坦荡，致理侔殷周。嗟嗟令狐子，得君无与俦。云胡延英奏，背汗沾重裘。形迹一以拘，肝胆何由投。大夫中朝彦，揽辔澄西州。胜迹应遍览，兹亭无久留。永怀明艮会，夙夕弘嘉猷。休声谅自致，允矣垂千秋。
分题王司副天申沙溪八景得太守仙风南阡耕乐
作者：罗钦顺
朝代：明

太守遗踪半绿苔，庙门犹倚碧山开。竞传梅福登仙去，恐向桃源避世来。栖鹤长松无鸟宿，锁蛟深穴有人猜。何当载酒穷幽讨，杖屦应须约我陪。
刘仁仲修撰归省寿其祖母
作者：罗钦顺
朝代：明

龙衮昭垂万汇春，从班多暇梦归频。非关故国青山好，为忆重闱白发新。画舫寒光迎滟滪，寿筵晴色散峨岷。何由泂挹巴江水，净洗金罍侑几巡。
北堂永秀为赵元默赋
作者：罗钦顺
朝代：明

北堂坐对宜男草，游子行看永秀图。风渚残灯飞梦近，晓丛清露著花无。香浮寿酒筵初秩，影乱斑衣日未晡。共识王孙家法远，眼前馀庆是贞符。
十六夜
作者：罗钦顺
朝代：明

长空万里净无云，月色今宵满十分。清赏偶因严戒辍，远书频遣吉声闻。山连北斗疑增峻，风入南楼觉尚薰。办得此心如此景，人间何事漫纷纷。
午日白岩司马招饮于天界寺席上次宁庵宗伯韵
作者：罗钦顺
朝代：明

高云阁雨试朝晴，宝地清凉即化城。江不择流看欱纳，鸟犹求友听嘤鸣。衣冠已尽东南美，歌舞兼容雅俗更。聊把闲情付游衍，永持忠赤赞升平。
半山为欧阳时瑄赋
作者：罗钦顺
朝代：明

秀色知从武姆分，蜀江回抱隔尘氛。骨蟠地稳疑藏玉，顶去天遥断出云。樵径客稀群鹿扰，草堂星在远钟闻。会看丛桂秋花发，山北山南处处薰。
又用韵奉广大人之意
作者：罗钦顺
朝代：明

惯依黄发款年光，肯为浮名浪趋装。竹色不随寒暑变，花枝长伴笑谈香。家传宦谱非今日，道济时艰有大方。乌鸟私情怜未遂，诸孙歌舞亦能常。两京仍护彩舟还，色养关心幸有年。三径旧开风月满，深衣新制起居便。讴吟体传唐家律，寤寐心悬杞国天。远别极知诸福在，梦魂偏泥寝门前。
又用韵奉广大人之意·其一
作者：罗钦顺
朝代：明

惯依黄发款年光，肯为浮名浪趋装。竹色不随寒暑变，花枝长伴笑谈香。家传宦谱非今日，道济时艰有大方。乌鸟私情怜未遂，诸孙歌舞亦能常。
又用韵奉广大人之意·其二
作者：罗钦顺
朝代：明

两京仍护彩舟还，色养关心幸有年。三径旧开风月满，深衣新制起居便。讴吟体传唐家律，寤寐心悬杞国天。远别极知诸福在，梦魂偏泥寝门前。
发京口
作者：罗钦顺
朝代：明

北府从来酒味醲，秖今租税不全供。虽然上下都无事，淮甸旌旗在眼中。
发定州
作者：罗钦顺
朝代：明

野性从来酷爱山，不辞终日对孱颜。定州城外山偏好，误送征车入帝关。沙路霜消日正东，浅青浓黛满晴空。车帷得却观山眼，欲去帷时又怯风。
发定州·其一
作者：罗钦顺
朝代：明

野性从来酷爱山，不辞终日对孱颜。定州城外山偏好，误送征车入帝关。
发定州·其二
作者：罗钦顺
朝代：明

沙路霜消日正东，浅青浓黛满晴空。车帷得却观山眼，欲去帷时又怯风。
发龙江
作者：罗钦顺
朝代：明

浦树亭亭散晓晴，钟山回望转分明。顺风顺水船如马，初是朝天第一程。
古轩为程处士赋
作者：罗钦顺
朝代：明

末世争外鹜，弥巧弥丧真。孰知深山中，乃有葛天民。含淳而抱朴，沈晦以自珍。奉身一裘葛，养母兼鼎茵。连枝无异爨，比屋有分囷。百金能一掷，趋义勇过人。高亭既还旧，小轩亦开新。山凝太古色，水泛桃花春。红尘何由到，鸥鸟长相亲。春秋乡饮酒，雍容见嘉宾。
同允恕弟游金鱼别业次韵
作者：罗钦顺
朝代：明

夜榻几论心，村庄更一临。作楼偏得景，栽竹渐成阴。帆驶风初正，尊残日未沈。坐闻哦五字，忧思觉同深。犹存乐水心，轩槛喜平临。高树鸣天籁，轻云结午阴。地偏幽事足，江迥远书沉。疏拙终何补，沧洲兴转深。
同允恕弟游金鱼别业次韵·其一
作者：罗钦顺
朝代：明

夜榻几论心，村庄更一临。作楼偏得景，栽竹渐成阴。帆驶风初正，尊残日未沈。坐闻哦五字，忧思觉同深。
同允恕弟游金鱼别业次韵·其二
作者：罗钦顺
朝代：明

犹存乐水心，轩槛喜平临。高树鸣天籁，轻云结午阴。地偏幽事足，江迥远书沉。疏拙终何补，沧洲兴转深。
同诸士大夫议乡约于龙福寺约成赋诗分韵得君字
作者：罗钦顺
朝代：明

禅扃豁清昼，深虚隔尘氛。雨馀山翠入，林静鸟声闻。嘉宾何济济，跋涉良已勤。非贪涅槃趣，思整时俗棼。此意诚恳恳，谁谓徒云云。坐中三大耋，笑语芝兰薰。群英亦骈列，意气凌青云。道同声自应，彼此曾何分。挥毫已具草，命酌还论文。长年怀契阔，兹会馀清芬。清芬谅无已，即事期收勋。庶几万分一，持以报吾君。
后中秋夜分宜公馆对月
作者：罗钦顺
朝代：明

秋再中时月倍明，倚阑东望不胜情。奉亲堂上诸孙子，歌舞还应到几更。
吴宁庵宗伯家园丝瓜有一蒂四五实者次韵
作者：罗钦顺
朝代：明

生祥生到后园瓜，始信天亲积善家。一气分张还共蒂，五行团聚正交花。题经大手丝成锦，赏泛深杯影辨蛇。灵种只疑传不得，未应无地长春芽。浮花摘尽纷垂实，和气熏馀更发祥。未说嘉宾来四面，会看仍代起三场。巧凭造化人难测，秀出丛萧露转瀼。往事合将同颖况，作书何日献明堂。
吴宁庵宗伯家园丝瓜有一蒂四五实者次韵·其一
作者：罗钦顺
朝代：明

生祥生到后园瓜，始信天亲积善家。一气分张还共蒂，五行团聚正交花。题经大手丝成锦，赏泛深杯影辨蛇。灵种只疑传不得，未应无地长春芽。
吴宁庵宗伯家园丝瓜有一蒂四五实者次韵·其二
作者：罗钦顺
朝代：明

浮花摘尽纷垂实，和气熏馀更发祥。未说嘉宾来四面，会看仍代起三场。巧凭造化人难测，秀出丛萧露转瀼。往事合将同颖况，作书何日献明堂。
吴白楼重修清风亭有述次韵
作者：罗钦顺
朝代：明

重把柔荑葺旧椽，楣间珠贝复齐编。清风暂作颂台主，黄阁还公未老年。竹色青疑上采椽，蓊阴凉可玩遗编。诗成每向花前酌，酌到梅花又一年。
吴白楼重修清风亭有述次韵·其一
作者：罗钦顺
朝代：明

重把柔荑葺旧椽，楣间珠贝复齐编。清风暂作颂台主，黄阁还公未老年。
吴白楼重修清风亭有述次韵·其二
作者：罗钦顺
朝代：明

竹色青疑上采椽，蓊阴凉可玩遗编。诗成每向花前酌，酌到梅花又一年。
味梅为无锡钱世节题
作者：罗钦顺
朝代：明

寒风吹开白玉瓣，暖风吹出黄金弹。入羹味美万口知，伊谁得味初花时。锡山居士腴能槁，前身莫是西湖老。已爱撑檐独树奇，还欣照水斜枝好。岁岁花开雪满天，美人绰约当琼筵。仙姿共出尘埃表，素质相忘太古前。此中真味人稀会，花间不惜朝朝醉。刘毅空称一代豪，等閒鹅炙为心累。
和杨邃庵韵送林见素都宪巡视江西
作者：罗钦顺
朝代：明
体裁：七言排律

长风吹浪锦帆遥，又向江湖荅圣朝。斩马剑存心独苦，活人丹熟手亲烧。春回赤管讴歌动，霜压黄茅瘴疠消。罔两绝愁逢霹雳，搀抢端合避招摇。香先黍稷崇周训，信炳丹青肃汉条。簿领岂烦诸葛校，辛甘须藉易牙调。十年仰斗诚偏积，一片离魂黯欲消。杯泛蒲萄期尽醉，帐依杨柳未全雕。诗成好为知音寄，义重无劳旧隐招。鼎轴只今公论在，故应疏拙伴渔樵。
和答杨司训先生
作者：罗钦顺
朝代：明

芹泮香风十载闻，故山归早亦殊恩。春来每自添诗债，酒罢同谁卧竹根。台省备员遥庆我，篇章传世竟输君。因风报李还西望，云树参差日未昏。
和郑司徒留别韵
作者：罗钦顺
朝代：明

别酒初醒月满江，暂凭方舫作吟窗。残棋懒用机心著，神鼎那无膂力扛。路出五湖人去独，风清三径鹤来双。閒中著述能多办，消得群儒北面降。
和陈静斋都宪归休志喜之作
作者：罗钦顺
朝代：明

久劳暂逸恩私在，谁信中年便得休。疏广画图能赫赫，展禽心事故由由。华堂燕雀争迎主，别馆松筠总耐秋。有客问奇千里至，不应终日对羊求。亦知动久还思静，应悟其间至妙欤。寒谷春生吹律罢，暮山云返作霖馀。篱边剩采陶翁菊，床上兼摊老氏书。二十年前尊酒会，秖今吾是老狂夫。
和陈静斋都宪归休志喜之作·其一
作者：罗钦顺
朝代：明

久劳暂逸恩私在，谁信中年便得休。疏广画图能赫赫，展禽心事故由由。华堂燕雀争迎主，别馆松筠总耐秋。有客问奇千里至，不应终日对羊求。
和陈静斋都宪归休志喜之作·其二
作者：罗钦顺
朝代：明

亦知动久还思静，应悟其间至妙欤。寒谷春生吹律罢，暮山云返作霖馀。篱边剩采陶翁菊，床上兼摊老氏书。二十年前尊酒会，秖今吾是老狂夫。
咏宪副弟庭中茉莉用前韵
作者：罗钦顺
朝代：明

南屏紧护芳菲地，为问霜前几度开。老蛾不应迷路入，晴蜂犹省傍檐来。香浮寿斝怜新摘，根稳陶盆忆旧栽。却笑诗成花已过，凌冬能发更奇哉。
咏茉莉用通政弟韵
作者：罗钦顺
朝代：明

庭前偶结三年伴，岭表曾闻四季开。弱朵惯涵清露重，幽芳能趁美人来。未论茗椀分馀韵，且向冰檐护宿栽。花谱流传多钜笔，总誇颜色亦偏哉。
咏茉莉用通政弟韵
作者：罗钦顺
朝代：明
体裁：七言律诗

庭前偶结三年伴，岭表曾闻四季开。弱朵惯涵清露重，幽芳能趁美人来。未论茗碗分馀韵，且向冰檐护宿栽。花谱流传多钜笔，总誇颜色亦偏哉。
哭同年张经载黄门
作者：罗钦顺
朝代：明

高步驱流俗，峨冠领诤臣。物情端有望，天道讵无亲。笔绝中宵草，山颓百岁身。魂游何处在，华月满枫宸。朔风吹讣至，寒夜不成眠。邦国斯人泪，烟波寡妇船。故山春寂寂，丹旐晚翩翩。自古谁无死，脂韦浪百年。
哭同年张经载黄门·其一
作者：罗钦顺
朝代：明

高步驱流俗，峨冠领诤臣。物情端有望，天道讵无亲。笔绝中宵草，山颓百岁身。魂游何处在，华月满枫宸。
哭同年张经载黄门·其二
作者：罗钦顺
朝代：明

朔风吹讣至，寒夜不成眠。邦国斯人泪，烟波寡妇船。故山春寂寂，丹旐晚翩翩。自古谁无死，脂韦浪百年。
哭孤峰伯父
作者：罗钦顺
朝代：明

昭代遗才老一簟，却凭高寿作恩官。乌纱对酒埙篪合，丈席谈经弁总攒。病起尚怜黄菊晚，仙游俄上白云端。孤峰绝顶良宵月，愁向金陵洒泪看。
哭族祖壁翁
作者：罗钦顺
朝代：明

故园乔木碧森森，新贯经营几岁阴。空有尺书频问候，何由尊酒一论心。湖田绕屋秋仍熟，纱帽笼霜病稍侵。不道生涯今奄尽，计来清泪满衣襟。尘世劳多佚未偿，桑榆无复系斜阳。负薪有望前闻在，坦腹多能后事详。每忆转蓬聊异县，不知埋骨定何乡。旧时长径山头月，夜夜清光满屋梁。
哭族祖壁翁·其一
作者：罗钦顺
朝代：明

故园乔木碧森森，新贯经营几岁阴。空有尺书频问候，何由尊酒一论心。湖田绕屋秋仍熟，纱帽笼霜病稍侵。不道生涯今奄尽，计来清泪满衣襟。
哭族祖壁翁·其二
作者：罗钦顺
朝代：明

尘世劳多佚未偿，桑榆无复系斜阳。负薪有望前闻在，坦腹多能后事详。每忆转蓬聊异县，不知埋骨定何乡。旧时长径山头月，夜夜清光满屋梁。
喜季弟得子
作者：罗钦顺
朝代：明

季方书报捧珠新，喜动浑家色笑真。十载震来长虩虩，一门麟趾渐振振。桑蓬出试宁论巧，犀玉分张自合均。天眷吾翁全福在，寿筵无日不阳春。
喜通政弟至龙江
作者：罗钦顺
朝代：明

别来谁拟会江南，细数年华已十三。烟郭楼台还旧梦，夜窗风雨入清谈。灯花屡拨偏能健，心事相看两不惭。白发高堂凝望久，岂无尊酒未容酣。
喜邹永章承事来访
作者：罗钦顺
朝代：明

一杯初把望亭前，万里神交二十年。曾记南塘松与石，眼中今始见高坚。
壬戌元宵应制
作者：罗钦顺
朝代：明

明德当天历数归，华夷无处不光辉。还将灯火同民乐，未觉观游与道违。瑞霭迥浮温室树，卿云浓染侍臣衣。不知夜色深还浅，星近蓬莱顶上稀。千金一刻是元宵，惟有官家乐事饶。烟火熏天呈巧样，管弦随处奏新谣。重门月上金铺暖，四海春回玉烛调。愿取沧溟供寿酒，年年今夕奉神尧。九陌香尘彻夜飞，禁中灯火正辉辉。烟云杳霭鱼龙见，楼阁玲珑锦绣围。风递歌声闻别馆，梅交春色上重闱。皇心自儆无虞日，毕岁观游此外稀。舞态频更夜未央，渐看华月转东廊。烛龙夭矫天门迥，火树参差辇路长。一笑独回春似海，三呼齐祝寿如冈。太平乐事浑难写，儗续卷阿第二章。
壬戌元宵应制·其一
作者：罗钦顺
朝代：明

明德当天历数归，华夷无处不光辉。还将灯火同民乐，未觉观游与道违。瑞霭迥浮温室树，卿云浓染侍臣衣。不知夜色深还浅，星近蓬莱顶上稀。
壬戌元宵应制·其三
作者：罗钦顺
朝代：明

九陌香尘彻夜飞，禁中灯火正辉辉。烟云杳霭鱼龙见，楼阁玲珑锦绣围。风递歌声闻别馆，梅交春色上重闱。皇心自儆无虞日，毕岁观游此外稀。
壬戌元宵应制·其二
作者：罗钦顺
朝代：明

千金一刻是元宵，惟有官家乐事饶。烟火熏天呈巧样，管弦随处奏新谣。重门月上金铺暖，四海春回玉烛调。愿取沧溟供寿酒，年年今夕奉神尧。
壬戌元宵应制·其四
作者：罗钦顺
朝代：明

舞态频更夜未央，渐看华月转东廊。烛龙夭矫天门迥，火树参差辇路长。一笑独回春似海，三呼齐祝寿如冈。太平乐事浑难写，儗续卷阿第二章。
壬申元夕大人用梅圣俞韵赋四章依韵奉呈并寄二弟
作者：罗钦顺
朝代：明

坎止流行到处欢，童颜无藉酒卮还。元宵月朗心千古，纸帐风清屋半间。晚爱吟诗浑入杜，早知寻乐独希颜。分来一派源头水，洗透诸儿梦觉关。千金图奉万年欢，况喜阳和次第还。春酒复陈灯火夜，綵衣长在户庭间。天怜淡泊舒华月，人为团栾逞笑颜。犹有一般佳绝处，红尘飞不到清关。记得西湖醉里欢，满城灯火夜深还。老亲乐在遨游外，贤弟官犹季孟间。藩省秪今参大议，闾阎何日破愁颜。身兼童侍才三口，宅有重门底用关。政通应得万人欢，将父心劳独未还。紫殿香烟朝夕里，澄江明月梦魂间。岂无鲍叔深知管，会有宣尼巧铸颜。他夕不妨更秉烛，谈锋先斩利名关。
壬申元夕大人用梅圣俞韵赋四章依韵奉呈并寄二弟·其一
作者：罗钦顺
朝代：明

坎止流行到处欢，童颜无藉酒卮还。元宵月朗心千古，纸帐风清屋半间。晚爱吟诗浑入杜，早知寻乐独希颜。分来一派源头水，洗透诸儿梦觉关。
壬申元夕大人用梅圣俞韵赋四章依韵奉呈并寄二弟·其三
作者：罗钦顺
朝代：明

记得西湖醉里欢，满城灯火夜深还。老亲乐在遨游外，贤弟官犹季孟间。藩省秪今参大议，闾阎何日破愁颜。身兼童侍才三口，宅有重门底用关。
壬申元夕大人用梅圣俞韵赋四章依韵奉呈并寄二弟·其二
作者：罗钦顺
朝代：明

千金图奉万年欢，况喜阳和次第还。春酒复陈灯火夜，綵衣长在户庭间。天怜淡泊舒华月，人为团栾逞笑颜。犹有一般佳绝处，红尘飞不到清关。
壬申元夕大人用梅圣俞韵赋四章依韵奉呈并寄二弟·其四
作者：罗钦顺
朝代：明

政通应得万人欢，将父心劳独未还。紫殿香烟朝夕里，澄江明月梦魂间。岂无鲍叔深知管，会有宣尼巧铸颜。他夕不妨更秉烛，谈锋先斩利名关。
复过丹阳阻浅久之方脱
作者：罗钦顺
朝代：明

平生行路喜迟迟，耐得如今阁浅时。似有高人骑骏马，也曾清昼陷深池。
复过常州承李太守罗二守饯于毗陵驿中
作者：罗钦顺
朝代：明

薰风醉我毗陵驿，高树阴浓鸟缓啼。但使客来醇酒在，不妨曹相卧临齐。
复过广陵道中
作者：罗钦顺
朝代：明

一梦迎銮已十年，再来心迹总依然。疏帘复对青山捲，谁信看山独有缘。
复过无锡遇雨
作者：罗钦顺
朝代：明

东风吹雨向毗陵，山色濛濛对曲肱。平日爱山今转解，只须常看不须登。
复过苏州
作者：罗钦顺
朝代：明

千年事往不须悲，后此千言未可知。今日繁华天下最，我来刚费七言诗。
复过镇江
作者：罗钦顺
朝代：明

城兼山势两崔嵬，池受江潮日往来。和雨和烟瓜埠柳，隔江犹解映楼台。
夜坐偶作
作者：罗钦顺
朝代：明

斜倚绳床认斗牛，火星初夜欲西流。人间絺绤犹含暑，天上风云已报秋。举世可能无管葛，腐儒空解说伊周。行藏两字明如月，领取清光付酒瓯。
大人生日奉寿
作者：罗钦顺
朝代：明

寿酒年年旨，今年旨且多。三郎初在侍，双鬓几曾皤。庭隘回波舞，林低击壤歌。乾坤真广大，风景更清和。水活秧堪脱，山明雨乍过。晓莺啼绿树，梁燕乳新窠。每每人同乐，来来吉有他。独怜西望眼，无奈白云何。
大司寇林见素先生朝见之日余适出京承见示谒武夷精舍宿武夷自寿诗凡四首依韵奉答
作者：罗钦顺
朝代：明

高人何适莫，消息与时行。岫暖云还出，溪春水自生。棹歌经夕远，驿路到燕平。无忝师门处，心如九曲清。岩崖矜险绝，筋力副攀缘。自作从龙起，难忘枕石眠。道南尊嫡派，经古惜残篇。想见赓歌处，薰风满舜弦。愁极逢兴运，根深有大年。晓峰精舍上，春水寿觞前。稳曳尚书履，光陪阆苑仙。功名卑马援，矍铄自堪怜。一酌金陵酒，分飞二十年。谁教宫漏底，相见烛光前。海宇公宜寿，尘埃我未仙。春明回首隔，犹荷故人怜。
大司寇林见素先生朝见之日余适出京承见示谒武夷精舍宿武夷自寿诗凡四首依韵奉答·其一
作者：罗钦顺
朝代：明

高人何适莫，消息与时行。岫暖云还出，溪春水自生。棹歌经夕远，驿路到燕平。无忝师门处，心如九曲清。
大司寇林见素先生朝见之日余适出京承见示谒武夷精舍宿武夷自寿诗凡四首依韵奉答·其三
作者：罗钦顺
朝代：明

愁极逢兴运，根深有大年。晓峰精舍上，春水寿觞前。稳曳尚书履，光陪阆苑仙。功名卑马援，矍铄自堪怜。
大司寇林见素先生朝见之日余适出京承见示谒武夷精舍宿武夷自寿诗凡四首依韵奉答·其二
作者：罗钦顺
朝代：明

岩崖矜险绝，筋力副攀缘。自作从龙起，难忘枕石眠。道南尊嫡派，经古惜残篇。想见赓歌处，薰风满舜弦。
大司寇林见素先生朝见之日余适出京承见示谒武夷精舍宿武夷自寿诗凡四首依韵奉答·其四
作者：罗钦顺
朝代：明

一酌金陵酒，分飞二十年。谁教宫漏底，相见烛光前。海宇公宜寿，尘埃我未仙。春明回首隔，犹荷故人怜。
大司马彭幸庵先生贺席上作
作者：罗钦顺
朝代：明

银烛然初夜，寒鸦徙别枝。衣冠成雅会，肝胆托新知。把盏欣逢圣，哦诗听出奇。潞公今再起，不似洛中时。
奉呈大人封君
作者：罗钦顺
朝代：明

帘幕风薰酒味柔，野云垂荫晚油油。静观物理都成趣，閒听樵歌或点头。衣笥远封开孔雀，钓台新水下轻鸥。不才又作经时别，多负当年返哺谋。
奉和大人示喜之作
作者：罗钦顺
朝代：明

天恩已自先朝厚，休命还从此日申。三品从班兼着我，万邦黎献岂无人。忧时鬓改终谁谅，卫道身微每自珍。勉率义方图寸补，永怡黄发照青春。山明水瑩西冈里，日暖风和久大堂。老父自应多受福，诸儿都幸略成章。才惭吏部缨能濯，识可银台佩合扬。海道书回仍有献，寿筵珠玉烂辉光。
奉和大人示喜之作·其一
作者：罗钦顺
朝代：明

天恩已自先朝厚，休命还从此日申。三品从班兼着我，万邦黎献岂无人。忧时鬓改终谁谅，卫道身微每自珍。勉率义方图寸补，永怡黄发照青春。
奉和大人示喜之作·其二
作者：罗钦顺
朝代：明

山明水瑩西冈里，日暖风和久大堂。老父自应多受福，诸儿都幸略成章。才惭吏部缨能濯，识可银台佩合扬。海道书回仍有献，寿筵珠玉烂辉光。
奉和大人示喜之作·其二
作者：罗钦顺
朝代：明
体裁：七言律诗

山明水莹西冈里，日暖风和久大堂。老父自应多受福，诸儿都幸略成章。才惭吏部缨能濯，识可银台佩合扬。海道书回仍有献，寿筵珠玉烂辉光。
奉和大人送行韵上呈
作者：罗钦顺
朝代：明

可人秋月满楼光，明发谁教促去装。清梦尚随灵寿杖，兼金难觅返魂香。前周后鲁知何日，北斗南箕各一方。惟有训辞长在目，要看千里作寻常。奉来庭训日周旋，宦业无成浪有年。爱日自缘心事切，辞官非为里居便。陶钧妙手宁须我，蝼蚁微忱莫动天。离思更将秋色远，晚江孤雁落霞前。
奉和大人送行韵上呈·其一
作者：罗钦顺
朝代：明

可人秋月满楼光，明发谁教促去装。清梦尚随灵寿杖，兼金难觅返魂香。前周后鲁知何日，北斗南箕各一方。惟有训辞长在目，要看千里作寻常。
奉和大人送行韵上呈·其二
作者：罗钦顺
朝代：明

奉来庭训日周旋，宦业无成浪有年。爱日自缘心事切，辞官非为里居便。陶钧妙手宁须我，蝼蚁微忱莫动天。离思更将秋色远，晚江孤雁落霞前。
奉邀旧翰林诸公草酌次韵
作者：罗钦顺
朝代：明

烟雨楼台午气清，肩舆联过识高情。座当移处怀初畅，酒到酣时令转明。树好故应啼鸟恋，山高还被夕阳旌。风流梦想瀛州旧，璧水新烦订会名。
妹夫萧时肃与其兄时坚携酒邀余晚游休笑庵
作者：罗钦顺
朝代：明

才到城来便觉忙，共寻芳草趁斜阳。高讴潭净遥山合，休笑庵深翠竹凉。扫地开筵情转洽，倚风怀古兴偏长。斯文此会应难得，后夜相思月满梁。
孝陵行香喜晴用前韵
作者：罗钦顺
朝代：明

遥钟隐隐报新晴，陵树苍苍接禁城。灯火重门千骑出，陂池流水乱蛙鸣。瞻依地切天同久，奔走身微岁屡更。归路喜看红日上，南山刚与帽檐平。
季弟允恕家居十有五年几若与世相忘者兹再被召命长银台无复可辞之意于其行也赋得五言古诗一篇送之
作者：罗钦顺
朝代：明

山林阒人迹，抱此幽独姿。幸有同气良，出入相携持。春风花下酌，秋巘云间欙。论文或竟夕，次第分醇疵。外物复何有，真乐良在兹。悠然天壤间，百岁以为期。今也志尤伟，閒居亦孜孜。积书早充栋，博览仍精思。上下数千载，历历如见之。庶几经济业，岂曰华藻为。忆昔尝在服，颇受先皇知。金门敷奏下，退食每委蛇。归省得宽告，养疴竟栖迟。手栽西墅梅，结实已累累。大来新万象，求旧靡遐遗。圭璋敢自儗，特达蒙恩私。趋命理宜急，图报今其时。画船双桂棹，宛在澄江湄。君当别我去，我老将安资。相送不能远，梦寐还相追。微霜清远驿，到处堪题诗。殷勤寄鱼雁，以慰长渴饥。
学古楼歌
作者：罗钦顺
朝代：明

屈指今年四十五，一事无成心独苦。北斗那得挹酒浆，东风正好亲农圃。家住西冈地颇幽，门前屋后多平畴。一溪流水去无路，四面青山来入楼。楼名学古浪标榜，古人实学今谁讲。旦旦趋庭奉起居，时时静坐聊存养。此心存久还自灵，中和无物如有形。几微极处通天地，呼吸之间具典刑。平生谩抱区区志，途长力薄愁难致。荏苒如今作弃材，悠悠宇宙非吾事。学成假使遂行之，要见黎民饱暖时。可能学古楼中坐，妻子啼号付不知。以兹农圃端须学，黄牯价平添一脚。且种山田且读书，菜羹满釜浑家乐。
守拙为丹阳贺环赋
作者：罗钦顺
朝代：明

饥餐高原粟，渴饮下泉水。菽粟水火如，时时散邻里。公家别有输，为义良亦伟。峨峨乌纱帽，见者胥仰止。三径以藏身，一经以教子。有子复何忧，万事渠能理。游心濂溪赋，真可没吾齿。袖手公输傍，无由血吾指。名途多疾足，利路䍐徐轨。独倚一株看，劳劳竟谁使。
安成道中有感
作者：罗钦顺
朝代：明

碧水澄潭岸影斜，梦中曾系远行槎。分明只欠深秋景，黄土墙头匾豆花。
宿荷塘铺
作者：罗钦顺
朝代：明

茅屋零星十数家，溪山深处有公衙。一杯煖脚还高咏，稿就灯前字半斜。
寄李敬夫用其送行韵
作者：罗钦顺
朝代：明

谪仙孙子瑩冰清，七步踉蹡五字成。心远独怜山水好，眼高浑看利名轻。存身我已惭龙蛰，縻爵谁应和鹤鸣。别酒半醒回首处，江风吹浪暮云平。几载岩居梦亦清，手栽松竹喜初成。君王自合天明畏，我辈宁关世重轻。残卷未容资蠹食，好山重许对鸡鸣。却愁心学人稀讲，满耳高谈了治平。
寄李敬夫用其送行韵·其一
作者：罗钦顺
朝代：明

谪仙孙子瑩冰清，七步踉蹡五字成。心远独怜山水好，眼高浑看利名轻。存身我已惭龙蛰，縻爵谁应和鹤鸣。别酒半醒回首处，江风吹浪暮云平。
寄李敬夫用其送行韵·其二
作者：罗钦顺
朝代：明

几载岩居梦亦清，手栽松竹喜初成。君王自合天明畏，我辈宁关世重轻。残卷未容资蠹食，好山重许对鸡鸣。却愁心学人稀讲，满耳高谈了治平。
寄赠仲弟进表赴京
作者：罗钦顺
朝代：明

分守归来暑欲徂，远飞双棹入皇都。炎天默试冰霜力，寿域重披海岳图。要得承恩堪醉饱，不妨随例有追趋。贤劳合是平生事，暂许乡园入梦无。
寄银台弟及写怀各一首俱用其采石登高韵
作者：罗钦顺
朝代：明

树色凝寒雁阵横，两回江上送君行。长年也识沿洄意，流水何如去住情。将父事谐心最乐，登高诗到语堪惊。别来还梦金陵否，早晚相亲是友生。柳暗春城起暮烟，城头残照数峰妍。欣同道侣寻颜乐，懒听诗翁咏李娟。蜂蝶有营终自苦，夔蚿何校漫相怜。素来心事如弦直，得谢浮名更洒然。
寄银台弟及写怀各一首俱用其采石登高韵·其一
作者：罗钦顺
朝代：明
体裁：七言律诗

树色凝寒雁阵横，两回江上送君行。长年也识沿洄意，流水何如去住情。将父事谐心最乐，登高诗到语堪惊。别来还梦金陵否，早晚相亲是友生。
寄银台弟及写怀各一首俱用其采石登高韵·其二
作者：罗钦顺
朝代：明

柳暗春城起暮烟，城头残照数峰妍。欣同道侣寻颜乐，懒听诗翁咏李娟。蜂蝶有营终自苦，夔蚿何校漫相怜。素来心事如弦直，得谢浮名更洒然。
寓仪真公馆大雪
作者：罗钦顺
朝代：明

清源见雪又迎銮，天遣愁肠一再宽。杯酒自堪供燮理，琼楼谁切念高寒。孤村乞火还趋市，小艇求鱼巧溯湍。诏许宁亲归有日，缄书先遣报平安。
寿封君吴先生号味菜
作者：罗钦顺
朝代：明

人物三吴旧，家声百代延。风流思季札，文采见通玄。种德高槐在，鸣阴老鹤便。菜根新得味，春酒正开筵。屋照晴川润，花迎綵服鲜。冰壶行玉果，银甲响鹍弦。蓬岛云霞接，南山紫翠连。举觞公自乐，分席我无缘。寿域知优入，官封看屡迁。正当难老日，还值太平年。磊落钦高躅，殷勤寄短篇。莫论初甲子，从此更三千。
寿府免见遣官来赐羊酒
作者：罗钦顺
朝代：明

灵光伊迩愧尘容，肥羜芳樽礼意浓。因忆先皇虞蜀险，爱深同气此移封。
寿徐大卿广贤八十
作者：罗钦顺
朝代：明

门题三凤烁金鸦，天柱东头第一家。官到大卿心更小，齿登中寿德弥嘉。幽居地远江如带，仙侣筵深枣似瓜。从此耄期无用颂，灵椿原惯阅年华。
寿杨潜庵七十
作者：罗钦顺
朝代：明

群从风流不复瞻，喜看霜雪在多髯。芝兰满院纷呈秀，水竹成村独养恬。山拱寿筵秋更碧，客贪清话夜仍淹。七旬自是人间少，五福惟应好德兼。得谢朝簪力已愆，秖应肝胆向君偏。手书月计方成束，福履时闻总胜前。谋客肯忘林下老，抱疴空忆会中仙。桃花浪软绵陂绿，更儗春来好放船。
寿杨潜庵七十·其一
作者：罗钦顺
朝代：明

群从风流不复瞻，喜看霜雪在多髯。芝兰满院纷呈秀，水竹成村独养恬。山拱寿筵秋更碧，客贪清话夜仍淹。七旬自是人间少，五福惟应好德兼。
寿杨潜庵七十·其二
作者：罗钦顺
朝代：明

得谢朝簪力已愆，秖应肝胆向君偏。手书月计方成束，福履时闻总胜前。谋客肯忘林下老，抱疴空忆会中仙。桃花浪软绵陂绿，更儗春来好放船。
寿正郎尹南山八十
作者：罗钦顺
朝代：明

顶中仙骨自成峰，未数丹砂玉屑功。袍笏满门官独显，篇章行世字尤工。几人大耋童颜在，百里耆英贺席同。何物更能醒醉眼，凤毛群绕碧梧桐。
寿致政大司徒洪洞韩公
作者：罗钦顺
朝代：明

宰相从来自有真，故园消息几回春。遥看冉冉低垂翅，赢取堂堂老健身。鸟弄花枝春酒熟，山围寿域衮衣新。亦知海内瞻依在，还拟弹冠踵后尘。
寿节庵叔父七十
作者：罗钦顺
朝代：明

竹树阴浓小径迂，壮游那复梦江湖。门衔远岫将青入，身到稀年谢杖扶。肯播力均家有庆，代终心一德非孤。凭谁唤取丹青手，为续西冈五老图。
寿萧鸿胪七十
作者：罗钦顺
朝代：明

天上归来二十秋，海中仙屋又添筹。筵开煖应黄钟律，酒进香凝碧玉瓯。扶老妙方资夜气，传家深意属书楼。司空阀阅浑无忝，耆旧谁当作伴游。
寿钱侍御乃父封君
作者：罗钦顺
朝代：明

曾抱遗经齿辟雍，倚闾人老宦情慵。虚名漫领江州幕，厚德终膺柱史封。七帙满来还健在，大篇吟就每舂容。隔江云物悲游子，寿域天教有路通。
封淑人卞氏挽章
作者：罗钦顺
朝代：明

樛木阴正繁，采蘋人已远。空馀桃李花，不辨春深浅。忆昔菟裘成，君子悬舆返。久劳欣共逸，相对日三饭。杂佩出房清，朱弦送声缓。每怜尊酒深，未觉年华晚。儿女情所钟，垂老尤缱绻。死丧忽相继，肝肠成寸断。一疾遂不支，百年何曾满。皓首失同心，老泪盈双眼。翩翩丹旐扬，望望牛眠坂。惨淡悲风生，凄凉蒿里挽。玄堂閟周翣，贞石蟠秦篆。冠帔不俱藏，春秋时一展。
少司马陈公进大司寇致仕侨居金陵
作者：罗钦顺
朝代：明

宦辙留连即故乡，石城斜日锦衣光。官高独欠楼台地，身健何须服食方。继粟深恩应有数，承家馀庆故难量。都人拭目耆英会，莫遣风流擅洛阳。
己丑元宵西野弟见遗闽灯一架约同赏而未果今年节届儿辈出而张之固请一观因奉卮酒为寿余感念存没俛仰恻然竟不能成欢而罢爰赋二律以识余悲
作者：罗钦顺
朝代：明

漫说良宵抵万金，闽灯高照画堂深。精穷物相誇能事，细析秋毫觉苦心。五彩特宜红烛映，双眸刚免黑花侵。早期对赏人何在，卮酒停来痛不禁。魂游今夕定何乡，忍对华灯独举觞。壁上龙蛇神未死，座间风雨夜偏长。寒林漫托孤栖翼，古匣深蟠百鍊钢。平日读书浑恨少，五车刚费一杯藏。
己丑元宵西野弟见遗闽灯一架约同赏而未果今年节届儿辈出而张之固请一观因奉卮酒为寿余感念存没俛仰恻然竟不能成欢而罢爰赋二律以识余悲·其一
作者：罗钦顺
朝代：明

漫说良宵抵万金，闽灯高照画堂深。精穷物相誇能事，细析秋毫觉苦心。五彩特宜红烛映，双眸刚免黑花侵。早期对赏人何在，卮酒停来痛不禁。
己丑元宵西野弟见遗闽灯一架约同赏而未果今年节届儿辈出而张之固请一观因奉卮酒为寿余感念存没俛仰恻然竟不能成欢而罢爰赋二律以识余悲·其二
作者：罗钦顺
朝代：明

魂游今夕定何乡，忍对华灯独举觞。壁上龙蛇神未死，座间风雨夜偏长。寒林漫托孤栖翼，古匣深蟠百鍊钢。平日读书浑恨少，五车刚费一杯藏。
幽壤重光为唐仁夫少卿赋
作者：罗钦顺
朝代：明

两度恩光照夜台，分明功自义方来。林间稍觉悲风静，地下都应笑口开。碑表嵯峨天近止，山川盘郁气佳哉。旧灰未冷新烟续，长使赢金父老猜。
庆三从叔父宏庵翁八十寿
作者：罗钦顺
朝代：明

百尺楼成两鬓霜，老来仍喜济时康。延年药省惟餐菊，贺寿杯深更鼓簧。德肖云山人共仰，齿先嘉会祀能将。愿言百岁从天锡，看取孤筇行力刚。
庆刘铁柯司寇八十寿
作者：罗钦顺
朝代：明

江亭酌别公初老，烟树驰情又十春。暮景喜闻身绝健，秋曹犹颂笔如神。花开别坞飘香远，歌送深杯换曲频。谁伴笑谈终永夕，孟光曾共早年贫。
庆季弟新居落成用仲弟韵
作者：罗钦顺
朝代：明

新构峥嵘与世更，宋朝遗址尚依城。地灵总信人须杰，心远从知梦亦清。春酒日长花剩发，晓檐风细鹊双鸣。百年事业无穷在，一善何妨取卫荆。
庆廖晴山太守八十寿
作者：罗钦顺
朝代：明

三纪贤劳鬓有霜，恳辞符竹便还乡。昼游转觉朱轓贵，林卧偏怜白日长。老圃寒花随意采，南山晴色捲帘当。从知鼓缶歌能壮，春酒如泉客满堂。乡榜题名一笑同，白头林下两枝筇。多君坦荡朝朝乐，顾我疏顽事事慵。载酒便应娱大耋，抱疴犹阻挹清风。曾闻三寿如陵句，借我成章思不穷。
庆廖晴山太守八十寿·其一
作者：罗钦顺
朝代：明

三纪贤劳鬓有霜，恳辞符竹便还乡。昼游转觉朱轓贵，林卧偏怜白日长。老圃寒花随意采，南山晴色捲帘当。从知鼓缶歌能壮，春酒如泉客满堂。
庆廖晴山太守八十寿·其二
作者：罗钦顺
朝代：明

乡榜题名一笑同，白头林下两枝筇。多君坦荡朝朝乐，顾我疏顽事事慵。载酒便应娱大耋，抱疴犹阻挹清风。曾闻三寿如陵句，借我成章思不穷。
庆敬所少傅六十寿
作者：罗钦顺
朝代：明

力扶周鼎寸心劳，红日初升见二毛。神秀早从南岳降，忠贞频荷玉音褒。花迎大斗春无际，喜动连枝望总高。元老寿康天下福，承恩长傍郁金袍。
庆族叔用丹甫寿七十
作者：罗钦顺
朝代：明

东风吹却暮云轻，南极星光彻夜明。细数春秋经七十，直从髫龀阅升平。山扶栋宇层层在，手种松篁个个成。寿酒一年还一度，德音长合重乡评。
庆曾石壁佥宪八十寿
作者：罗钦顺
朝代：明

浴沂刚值暮春天，又辟华堂展寿筵。一道笙歌麟趾并，两阶冠屦豸袍先。心清自得延年术，官久曾无负郭田。乡里秖今须表正，愿公长作地行仙。未及稀年勇退藏，年跻大耋更康强。旌旄到处贤声在，杖屦便时野趣长。观物分明惟道眼，传家珍重是书香。平生最切高山仰，献寿深渐药里妨。
庆曾石壁佥宪八十寿·其一
作者：罗钦顺
朝代：明

浴沂刚值暮春天，又辟华堂展寿筵。一道笙歌麟趾并，两阶冠屦豸袍先。心清自得延年术，官久曾无负郭田。乡里秖今须表正，愿公长作地行仙。
庆曾石壁佥宪八十寿·其二
作者：罗钦顺
朝代：明

未及稀年勇退藏，年跻大耋更康强。旌旄到处贤声在，杖屦便时野趣长。观物分明惟道眼，传家珍重是书香。平生最切高山仰，献寿深渐药里妨。
庆杨光禄尊君太守公八十寿
作者：罗钦顺
朝代：明

随车两足悬车早，閒中阅世浑难老。见说人歌召伯棠，还闻食有安期枣。瑞星一点弧南明，高堂箫鼓庆长生。岁律又更新甲子，神仙何必定蓬瀛。黄梅雨歇薰风度，绿槐阴里华筵铺。珍馔兼炮玉面狸，角觥满挹金茎露。燕子飞飞清昼长，沈烟霭霭笑谈香。座拥宾朋尽沾醉，舞回綵绣纷成行。二郎久曳朝天履，承恩暂许供滫瀡。百年盛福陈省华，一代清名杨伯起。心事优优身转轻，世间宠辱那能惊。未嫌白发三千丈，应看黄河几度清。
庆欧阳碧溪六十
作者：罗钦顺
朝代：明

深巷閒门取自怡，屡烦当道驻旌旗。才如太白名偏著，赋埒扬雄字总奇。花甲荐更新岁月，柏台犹仰旧威仪。诸郎继武浑能事，此去恩波未有涯。君作行人奉使初，赠言盈卷我偏迂。那堪岁月推迁速，且喜山林燕息俱。报国馀忠森令子，养生真诀陋阴符。从来画手多传信，合写人间寿岂图。
庆欧阳碧溪六十·其一
作者：罗钦顺
朝代：明

深巷閒门取自怡，屡烦当道驻旌旗。才如太白名偏著，赋埒扬雄字总奇。花甲荐更新岁月，柏台犹仰旧威仪。诸郎继武浑能事，此去恩波未有涯。
庆欧阳碧溪六十·其二
作者：罗钦顺
朝代：明

君作行人奉使初，赠言盈卷我偏迂。那堪岁月推迁速，且喜山林燕息俱。报国馀忠森令子，养生真诀陋阴符。从来画手多传信，合写人间寿岂图。
庆萧有容亲家开六
作者：罗钦顺
朝代：明

老人星见塞鸿来，万里澄明寿域开。望阙礼成天正晓，通家情重句还裁。清香近起团团树，晚福真宜滟滟杯。心远地偏今是在，要知陶令是仙才。百年簪绂几英豪，肥遁丘园也自高。瓜地雨馀延蔓远，橘林秋半著枝牢。佳辰快睹群贤集，令德何惭大手褒。勉续南山歌万寿，仰高长得慰儿曹。
庆萧有容亲家开六·其一
作者：罗钦顺
朝代：明

老人星见塞鸿来，万里澄明寿域开。望阙礼成天正晓，通家情重句还裁。清香近起团团树，晚福真宜滟滟杯。心远地偏今是在，要知陶令是仙才。
庆萧有容亲家开六·其二
作者：罗钦顺
朝代：明

百年簪绂几英豪，肥遁丘园也自高。瓜地雨馀延蔓远，橘林秋半著枝牢。佳辰快睹群贤集，令德何惭大手褒。勉续南山歌万寿，仰高长得慰儿曹。
庆鹤次刘野亭先生韵
作者：罗钦顺
朝代：明

出尘标格价难裁，笼入南宫手自开。槐露乍零呼伴起，竹风微动御仙来。新袍有象宜为主，老凤无毛合避台。我欲借骑应不惜，上摩黄道访三台。故典新仪赏讨裁，郁襟烦思若为开。才看种竹百竿活，又喜传书双鹤来。声彻钧天偕律晚，食分清俸走舆台。浮丘相去流传在，何似吟篇落上台。鸣皋诗好为谁裁，靡爵心同象有开。禁省合容山客聚，竹窗疑是故人来。春程玩舞时参队，静鼓瑶琴屡傍台。多谢扬州贪刺史，清风千古属公台。缁素应烦玉女裁，晓风声度画堂开。身轻几欲凌云去，性警端能择主来。曾见苏公游赤壁，复随清献过琴台。人间俛仰江山旧，今日光华迩上台。
庆鹤次刘野亭先生韵·其一
作者：罗钦顺
朝代：明

出尘标格价难裁，笼入南宫手自开。槐露乍零呼伴起，竹风微动御仙来。新袍有象宜为主，老凤无毛合避台。我欲借骑应不惜，上摩黄道访三台。
庆鹤次刘野亭先生韵·其三
作者：罗钦顺
朝代：明

鸣皋诗好为谁裁，靡爵心同象有开。禁省合容山客聚，竹窗疑是故人来。春程玩舞时参队，静鼓瑶琴屡傍台。多谢扬州贪刺史，清风千古属公台。
庆鹤次刘野亭先生韵·其二
作者：罗钦顺
朝代：明

故典新仪赏讨裁，郁襟烦思若为开。才看种竹百竿活，又喜传书双鹤来。声彻钧天偕律晚，食分清俸走舆台。浮丘相去流传在，何似吟篇落上台。
庆鹤次刘野亭先生韵·其四
作者：罗钦顺
朝代：明

缁素应烦玉女裁，晓风声度画堂开。身轻几欲凌云去，性警端能择主来。曾见苏公游赤壁，复随清献过琴台。人间俛仰江山旧，今日光华迩上台。
庚戌春赴南雍省侍秋半乃还颇有赋咏而亡其稿追忆仅得此下十章 其一 次峡江
作者：罗钦顺
朝代：明

眼界俄开阔，悠然独倚蓬。暝烟藏远树，残照掠孤峰。合市人初散，邻船话不同。两年频过此，碌碌愧英雄。
庚戌春赴南雍省侍秋半乃还颇有赋咏而亡其稿追忆仅得此下十章 其七 过清溪
作者：罗钦顺
朝代：明

山水池州好，风波客子愁。可怜赵昴发，深愧宋齐丘。忠义名长在，奸谀死即休。致君时未晚，吊古泪还流。
庚戌春赴南雍省侍秋半乃还颇有赋咏而亡其稿追忆仅得此下十章 其三 过市汊
作者：罗钦顺
朝代：明

人家依岸浅，驿岸俯江斜。密雨遮龙雾，奔流走象牙。金陵何处是，白下望中赊。明到南昌郡，徐亭扫落花。
庚戌春赴南雍省侍秋半乃还颇有赋咏而亡其稿追忆仅得此下十章 其九 次乌江
作者：罗钦顺
朝代：明

慷慨虞歌阕，峥嵘汉业成。乌江元入海，亭长谩多情。义帝今安在，韩生已就烹。拔山如可恃，无处着天明。
庚戌春赴南雍省侍秋半乃还颇有赋咏而亡其稿追忆仅得此下十章 其二 过白沙
作者：罗钦顺
朝代：明

过尽白沙洲，千峰跃未休。青馀原上麦，红失驿中楼。客子程途远，长江日夜流。不缘君父重，奔走亦何求。
庚戌春赴南雍省侍秋半乃还颇有赋咏而亡其稿追忆仅得此下十章 其五 望小孤
作者：罗钦顺
朝代：明

小酌初成醉，扁舟已出湖。乾坤双眼阔，江汉一峰孤。龙窟深通海，茅封半属吴。北流平似砥，无复向时虞。
庚戌春赴南雍省侍秋半乃还颇有赋咏而亡其稿追忆仅得此下十章 其八 过芜湖
作者：罗钦顺
朝代：明

佳丽芜湖县，千年拱帝京。树连淮浦碧，江逐海潮平。天地容疏拙，风波托死生。不将诗句觅，对景若为情。
庚戌春赴南雍省侍秋半乃还颇有赋咏而亡其稿追忆仅得此下十章 其六 过李阳河
作者：罗钦顺
朝代：明

围棋决胜苦，回首李阳河。一鸟过江没，片云遮日多。荻苗风里净，渔艇浪中俄。囊橐今垂罄，蹉跎可柰何。
庚戌春赴南雍省侍秋半乃还颇有赋咏而亡其稿追忆仅得此下十章 其十 回途过大孤
作者：罗钦顺
朝代：明

万顷秋波里，擎天一柱孤。仙姬不可见，元气自相扶。往返随阳鸟，平安忆鲤鱼。顾瞻江汉水，极目倍踌躇。
庚戌春赴南雍省侍秋半乃还颇有赋咏而亡其稿追忆仅得此下十章 其四 过吴城
作者：罗钦顺
朝代：明

舟过吴城驿，苍茫暮景斜。古祠淹日月，生计半鱼茶。碧草眠黄犊，青山印白沙。风光长似此，何处不为家。
庚戌春赴南雍省侍秋半乃还颇有赋咏而亡其稿追忆仅得此下十章·次峡江
作者：罗钦顺
朝代：明

眼界俄开阔，悠然独倚蓬。暝烟藏远树，残照掠孤峰。合市人初散，邻船话不同。两年频过此，碌碌愧英雄。过尽白沙洲，千峰跃未休。青馀原上麦，红失驿中楼。客子程途远，长江日夜流。不缘君父重，奔走亦何求。人家依岸浅，驿岸俯江斜。密雨遮龙雾，奔流走象牙。金陵何处是，白下望中赊。明到南昌郡，徐亭扫落花。舟过吴城驿，苍茫暮景斜。古祠淹日月，生计半鱼茶。碧草眠黄犊，青山印白沙。风光长似此，何处不为家。小酌初成醉，扁舟已出湖。乾坤双眼阔，江汉一峰孤。龙窟深通海，茅封半属吴。北流平似砥，无复向时虞。围棋决胜苦，回首李阳河。一鸟过江没，片云遮日多。荻苗风里净，渔艇浪中俄。囊橐今垂罄，蹉跎可柰何。山水池州好，风波客子愁。可怜赵昴发，深愧宋齐丘。忠义名长在，奸谀死即休。致君时未晚，吊古泪还流。佳丽芜湖县，千年拱帝京。树连淮浦碧，江逐海潮平。天地容疏拙，风波托死生。不将诗句觅，对景若为情。慷慨虞歌阕，峥嵘汉业成。乌江元入海，亭长谩多情。义帝今安在，韩生已就烹。拔山如可恃，无处着天明。万顷秋波里，擎天一柱孤。仙姬不可见，元气自相扶。往返随阳鸟，平安忆鲤鱼。顾瞻江汉水，极目倍踌躇。
庚辰闰八月十四日冒雨发郡城
作者：罗钦顺
朝代：明

杪秋凉雨湿行鞯，山路泥深费折旋。多病不堪来往数，可能顽石补青天。
张怡轩藩检以使事便道过家省墓讫遂还任
作者：罗钦顺
朝代：明

昼游初洽又辞乡，绿水红莲引兴长。寝食未忘公事了，姓名曾列荐书香。洲连驿树藏鹦鹉，山染晴云跃凤凰。早晚政成应入奏，更从天上沐恩光。
彭郡博先生蒲萄为王斯远冬官题
作者：罗钦顺
朝代：明

彭师樗散日，余及升其堂。堂前蒲萄架，架下笔满床。乘兴一挥洒，枝叶互低昂。明珠来照眼，宛若中心藏。谁能宝此幅，潇洒冬官郎。马乳西北来，分甘到吴越。画图不根着，妙在三两折。修蔓引清风，远影含初月。彷佛骊龙腾，颔下光明灭。酿酒纵盈缸，凉州吾不屑。
彭郡博先生蒲萄为王斯远冬官题·其一
作者：罗钦顺
朝代：明

彭师樗散日，余及升其堂。堂前蒲萄架，架下笔满床。乘兴一挥洒，枝叶互低昂。明珠来照眼，宛若中心藏。谁能宝此幅，潇洒冬官郎。
彭郡博先生蒲萄为王斯远冬官题·其二
作者：罗钦顺
朝代：明

马乳西北来，分甘到吴越。画图不根着，妙在三两折。修蔓引清风，远影含初月。彷佛骊龙腾，颔下光明灭。酿酒纵盈缸，凉州吾不屑。
得家书知季弟以除日至邑城新正三日拜家庆六日焚黄先是久雨其日始霁各识以诗一章
作者：罗钦顺
朝代：明

万里归来及岁除，布帆无恙喜何如。南平门壮知新作，光远堂深得暂居。草酌夜留亲客醉，朝衣晨向县庭趋。逢迎有道应忘势，不害真为孺子愚。
忆仲弟以六月六日上事
作者：罗钦顺
朝代：明

曾从东海溯天河，又占吴山第一坡。官比旧寮真特达，剑蟠深匣未销磨。薰风别院啼黄鸟，细雨閒阶长绿莎。飞盖东西休草草，要听含哺老人歌。桃花千树塞玄都，超佐薇垣帝渥殊。上事不妨沾暑雨，开门先合剪春芜。农桑遍野家应给，寮寀同心德不孤。须忆少年兄与弟，青灯相对讲三谟。
忆仲弟以六月六日上事·其一
作者：罗钦顺
朝代：明

曾从东海溯天河，又占吴山第一坡。官比旧寮真特达，剑蟠深匣未销磨。薰风别院啼黄鸟，细雨閒阶长绿莎。飞盖东西休草草，要听含哺老人歌。
忆仲弟以六月六日上事·其二
作者：罗钦顺
朝代：明

桃花千树塞玄都，超佐薇垣帝渥殊。上事不妨沾暑雨，开门先合剪春芜。农桑遍野家应给，寮寀同心德不孤。须忆少年兄与弟，青灯相对讲三谟。
忆季弟
作者：罗钦顺
朝代：明

日照银台晃掖垣，五年五度沐殊恩。对扬闿切心无愧，裁决从容令不烦。草色入帘诗兴远，花香迎客酒杯存。谁知一片瞻云思，欲共云鹏万里鶱。
悼亡女
作者：罗钦顺
朝代：明

东风射窗急，窗纸摵摵鸣。畴昔窗中居，一去不闻声。展转夜过半，揽衣步前楹。宁知治缕夕，正此月华明。耳目不堪触，更堪忆平生。十年一梦短，伤哉父子情。周身旧裙布，犹如新制成。奈何修洁姿，大命偏早倾。花缀故枝红，草回隔年青。婉娈无复见，痛恨何时平。
悼内
作者：罗钦顺
朝代：明

墙头桃李花，墙下多芳草。忽忽又逢春，春光空复好。食案顿萧条，尘衣日颠倒。嗟我同心人，云胡不偕老。春深风已和，入户但凄凄。逝水无复返，德音终不迷。去年双飞燕，又入梁间栖。我心非金石，能不增惨悽。五十不为天，勤劳嗟未偿。我官已台省，君犹布衣裳。平生薄自奉，所愿名节芳。相我仅三纪，苟得非所臧。百年庶无悔，庶几同乐康。俯仰忽不见，此恨何时忘。养老非无人，鸾刀手亲把。教子亦有师，辞色无少假。吾父寿而康，惜尔得年寡。吾儿傥能立，庶以慰泉下。
悼内·其一
作者：罗钦顺
朝代：明

墙头桃李花，墙下多芳草。忽忽又逢春，春光空复好。食案顿萧条，尘衣日颠倒。嗟我同心人，云胡不偕老。
悼内·其三
作者：罗钦顺
朝代：明

五十不为天，勤劳嗟未偿。我官已台省，君犹布衣裳。平生薄自奉，所愿名节芳。相我仅三纪，苟得非所臧。百年庶无悔，庶几同乐康。俯仰忽不见，此恨何时忘。
悼内·其二
作者：罗钦顺
朝代：明

春深风已和，入户但凄凄。逝水无复返，德音终不迷。去年双飞燕，又入梁间栖。我心非金石，能不增惨悽。
悼内·其四
作者：罗钦顺
朝代：明

养老非无人，鸾刀手亲把。教子亦有师，辞色无少假。吾父寿而康，惜尔得年寡。吾儿傥能立，庶以慰泉下。
慎轩为萧蒙绅赋
作者：罗钦顺
朝代：明

开轩面南山，山光浮几褥。高人时往来，幽花晚芬馥。虽馀润屋资，不作守钱俗。理学二三编，自抄还自读。因思两大贤，皆云慎其独。爰以慎名轩，大书常在目。从知一念微，终若秋阳暴。毫发分公私，天渊异荣辱。兢兢如捧盈，洞洞如执玉。敢萌机变心，况举横行足。芳誉蔼当年，清风振乔木。允副交游期，亦萃家庭福。柱史明知人，其言固可覆。何时一樽酒，为子歌淇澳。
戊寅春分日祀先礼毕奉大人合宴于中堂喜而有作
作者：罗钦顺
朝代：明

神驭初旋燕席张，东风花柳日偏长。圭田永食诸孙报，福酒分沾满座香。歌舞总能娱大耋，笑谈时复得周行。归宁已荷天恩厚，吉礼参陪更有光。
戊辰五月西归写怀寄会中诸君子
作者：罗钦顺
朝代：明

窃禄浑无补，归耕似有名。海鸥迎客下，风苇冒江平。道在贫堪老，身闲梦亦清。金陵千载地，回首独含情。五月还乡客，飘然一布衣。耕耘真子职，消息是天机。江水兼潮涨，风帆带雨飞。心知蓬岛近，自合寄书稀。
戊辰五月西归写怀寄会中诸君子·其一
作者：罗钦顺
朝代：明

窃禄浑无补，归耕似有名。海鸥迎客下，风苇冒江平。道在贫堪老，身闲梦亦清。金陵千载地，回首独含情。
戊辰五月西归写怀寄会中诸君子·其二
作者：罗钦顺
朝代：明

五月还乡客，飘然一布衣。耕耘真子职，消息是天机。江水兼潮涨，风帆带雨飞。心知蓬岛近，自合寄书稀。
成国朱公奉使安陆恭上兴献帝册宝
作者：罗钦顺
朝代：明

奉明园树九重心，目极南云思不禁。玉册尊亲昭盛典，上公衔命惕冲襟。花迎使节晴川丽，风引香烟晓殿深。登荐礼成归奏早，开筵应出赐来金。
承乏南铨同年诸公会饯于石潭少宰之第即席联句为赠余因赋短章留别三江以冢孙之戚不与时五月二日也
作者：罗钦顺
朝代：明

金石交情向白头，一尊今日转绸缪。心同不道江湖远，材劣偏惭雨露优。綵笔有神看并扫，明珠无价辱分投。秋来更喜多鸿雁，别后书应次第收。
拜别父叔
作者：罗钦顺
朝代：明

满湖青草默无言，岁岁春风不离根。游子却惭湖上草，白云回望渺平原。
拜舞能多喜不禁童颜朱绂画堂深阶庭草木通和气里闬儿童续好音紫诰直从天上落香醪初向寿筵斟风吹幕动轻云捲矫首南山见碧岑
作者：罗钦顺
朝代：明

旌旆悠扬鼓吹明，翩翩舆马快新晴。龙亭立处山增势，鸾诰宣时谷应声。封号光华跻四品，义方辛苦忆平生。每怜予季宁无见，今度焚黄礼又成。
持节东鲁为周希源冬官赋
作者：罗钦顺
朝代：明

展亲共喜天书下，持节遥看水部东。麟角新声谐律吕，马头晴色见龟蒙。心驰阙里春风动，宴锡灵光礼数隆。周度想应河患急，早摅筹策赞司空。
持节瞻云图为符台刘克柔赋
作者：罗钦顺
朝代：明

马首太行北，孤云渺江东。忡忡刘子心，炯炯如狄公。大江日夜流，云舒还复卷。王事有程期，游子安得返。何时拜家庆，春酒碧于油。坐令回首处，变作綵云浮。归装不自由，图画先春就。稽首附征鸿，封君千万寿。
挽兴化陆子贤举人
作者：罗钦顺
朝代：明

平生春秋学，字字经推寻。跃如果何物，昭哉素王心。兴贤诏屡下，丛棘围冠襟。文章岂不美，谁辨沙中金。俛首充岁赋，远韵无悲吟。瑶京日华紫，璧水春流深。仰止琼台翁，一旦逢知音。骅骝鸣向乐，万马立皆瘖。价增终有合，天定讵难谌。光华京兆榜，魁名动儒林。庶几日千里，如何中陆沈。凄凉淮海畔，风物莽萧森。浮生孰为久，大节人所钦。庭闱怀婉婉，襟度想愔愔。遗劳析薪在，负荷诸孤任。显扬会有日，鼎荐宜居歆。旻天多雨露，楸梧郁繁阴。怀贤良自苦，怅望空遥岑。
挽封君秦先生同年国声之父
作者：罗钦顺
朝代：明

志节居贫见，声光与世延。青衿原有造，玉树晚争妍。已拜双龙敕，何须二顷田。向来勤仰止，闻讣重凄然。远业开庭训，新封领户曹。养分天禄厚，吟对碧山高。晨省欢初洽，仙游事总抛。楸梧深马鬣，风雨暮萧骚。
挽封君秦先生同年国声之父·其一
作者：罗钦顺
朝代：明

志节居贫见，声光与世延。青衿原有造，玉树晚争妍。已拜双龙敕，何须二顷田。向来勤仰止，闻讣重凄然。
挽封君秦先生同年国声之父·其二
作者：罗钦顺
朝代：明

远业开庭训，新封领户曹。养分天禄厚，吟对碧山高。晨省欢初洽，仙游事总抛。楸梧深马鬣，风雨暮萧骚。
挽封编修吴公
作者：罗钦顺
朝代：明

忆过吴门趋拜日，秀眉盈寸烱双瞳。承恩已带冰衔贵，爱客频催玉觯空。千里书来惊伏枕，一朝仙去讶乘风。天平山畔人多少，细挹甘泉思不穷。
斋居怀京中旧寮友
作者：罗钦顺
朝代：明

残雪凝光竹啸风，斋居那复故人同。孤吟入夜才偏涩，远道逢春梦忽通。七日文章惭雾豹，百年踪迹等泥鸿。也应垂念江湖客，凤沼诗来定几筒。
新乐道中
作者：罗钦顺
朝代：明

一年官路几回修，差尽丁男到白头。纵有不平犹实地，往来车马莫深愁。
早发长沙守贰追至北关揖别
作者：罗钦顺
朝代：明
体裁：七言绝句

半窗斜月淡寒辉，舆隶喧声彻枕帏。行客计程常起早，可烦颠倒郡侯衣。
早发长沙守贰追至北关揖别
作者：罗钦顺
朝代：明

半窗斜月淡寒辉，舆？喧声彻枕帏。行客计程常起早，可烦颠倒郡侯衣。
早发高邮
作者：罗钦顺
朝代：明

湖气连城雨未收，行边多是打鱼舟。因何换得农官做，添著湖田万顷秋。
春晚登凭虚阁次熊峰先生韵
作者：罗钦顺
朝代：明

穿云旧路偶重登，步屧轻如鹤背乘。高阁俯临千万树，夕阳斜映两三僧。振衣总觉清风洒，题壁惟应大手能。何处花开红又白，醉游吾记昔人曾。
晚看取鱼供先慈妣悯忌之荐
作者：罗钦顺
朝代：明

记得明朝奠酒浆，取鱼侵夜绕回塘。慈颜一去无消息，肠断西风桂子香。
晴山搜书舍为廖太守赋
作者：罗钦顺
朝代：明

蒋生径里足清阴，陶翁篱落皆黄金。晴山先生书满屋，亦有花竹清人心。栋云飞尽日杲杲，玉华峨峨插晴昊。境静应无俗客来，诗成自把芳樽倒。有时寻壑复经丘，历历平生旧钓游。春风高树啼黄鸟，秋水方塘泛白鸥。真乐由来无内外，观物搜书两无碍。说向傍人会者稀，高谈空自超三界。
望庐山
作者：罗钦顺
朝代：明

千里庐山一片石，元气为根倚天立。月色霄澄白鹿寒，露华晓霁香炉湿。左瞰长江右枕湖，近分众皱远模糊。未容绝顶通人迹，长向晴空展画图。谁能共我寻瑶草，幽泉怪石穷探讨。傥遇仙翁跨鹤来，长生秘诀应倾倒。凡骨支离无奈何，徒劳翘首望嵯峨。此行傥遂区区志，须借苍崖百丈磨。
望金口
作者：罗钦顺
朝代：明

早泛扁舟阅二梁，山川形胜忆兴王。宁知此日过金口，眼界虽同志未偿。
未至伏城驿数里天色已晚有数骑睥睨林间整备而过
作者：罗钦顺
朝代：明

前路迢迢日渐沈，怪形疑影隔林阴。乞君琴鹤浑无用，留慰衰翁晚岁心。
杨恒叔以母老求去诏进太仆少卿以宠其归
作者：罗钦顺
朝代：明

徵书暂起陶园主，祖道荣归仆寺卿。京洛风尘从此出，哲人心迹到头清。鸥迎钓艇添新伴，客闯诗坛续旧盟。乐事剩于谖背取，傍花啼作小儿声。早从京兆闻佳政，晚向留都近德邻。杯酒未交心已醉，篇章难和讽能频。腰间合有黄金带，头上终须细葛巾。文敏家声浑未坠，百年林木尽含春。
杨恒叔以母老求去诏进太仆少卿以宠其归·其二
作者：罗钦顺
朝代：明

早从京兆闻佳政，晚向留都近德邻。杯酒未交心已醉，篇章难和讽能频。腰间合有黄金带，头上终须细葛巾。文敏家声浑未坠，百年林木尽含春。
杨文贞公祠成大司成冰玉先生有作次韵
作者：罗钦顺
朝代：明

霖雨当时已霈然，更馀膏馥远流传。元臣庙食宜千载，太守囊封契九天。奔走故应多士合，经营还喜后人贤。清时盛典那无纪，墙壁新题又几联。物情天意久差池，殷礼初闻赋孔时。公旦蒸尝侯国领，巫咸勋烈史官知。衣冠此日方胥庆，陵谷他年莫浪疑。来哲升堂浑不少，合分前席与伊谁。
杨文贞公祠成大司成冰玉先生有作次韵·其一
作者：罗钦顺
朝代：明

霖雨当时已霈然，更馀膏馥远流传。元臣庙食宜千载，太守囊封契九天。奔走故应多士合，经营还喜后人贤。清时盛典那无纪，墙壁新题又几联。
杨文贞公祠成大司成冰玉先生有作次韵·其二
作者：罗钦顺
朝代：明

物情天意久差池，殷礼初闻赋孔时。公旦蒸尝侯国领，巫咸勋烈史官知。衣冠此日方胥庆，陵谷他年莫浪疑。来哲升堂浑不少，合分前席与伊谁。
杨氏姊七十寿歌
作者：罗钦顺
朝代：明

春来无处无芳草，何处春光应更好。乔木啼莺日正暄，华堂戏綵人难老。早向深闺足苦心，蚕缫布缕又金针。夭桃已协周南咏，慈竹仍涵晚岁阴。涧蘋采得还亲芼，天冈几为思亲到。长子提孙孝不衰，寿康宜获天之报。即今七帙颜犹童，香风坐满芝兰丛。白头老弟逢生日，长歌径过东山东。五人同产三人在，谁能不念平生爱。有分欢娱合共追，无情岁月从渠迈。旧路重寻了不差，入门弦管竞呕哑。殷勤一酌长生酒，看取蟠桃几度花。
柬同里曾氏诸亲
作者：罗钦顺
朝代：明

晴明天色中和酒，九世依然共一堂。知是源深流亦远，秪应相好莫相忘。忿来不管珠弹鹊，惑解真成铁化金。物我平观无一事，眼前何限好光阴。
柬同里曾氏诸亲·其一
作者：罗钦顺
朝代：明

晴明天色中和酒，九世依然共一堂。知是源深流亦远，秪应相好莫相忘。
柬同里曾氏诸亲·其二
作者：罗钦顺
朝代：明

忿来不管珠弹鹊，惑解真成铁化金。物我平观无一事，眼前何限好光阴。
梅鹤旧图敬赋长歌为大人封君万寿之献
作者：罗钦顺
朝代：明

罗浮山畔娟娟月，照见寒梅一株发。老鹤长年此托栖，气骨风神两超越。生绡半幅谁写真，儿今把玩偏能频。眼前犹自有奇物，天下岂得无仙人。仙人人道吾翁是，未论服食论标致。清白孤高寿且康，秖应梅鹤差堪譬。久大堂中春酒深，醉酲坡梦与逋吟。直将甲子循环数，那许尘埃半点侵。此去罗浮几千里，望望白云犹尺咫。浮暗之香喜达天，鸣阴之和惭为子。兹图绝宜张寿筵，拜授使者签轴全。宜羹三实凭长养，南飞一曲永流传。
梧冈三瑞图为曾主善姑夫题
作者：罗钦顺
朝代：明

三凤来何处，飞止梧冈树。冈上梧桐几百年，老枝新叶含春烟。烟消日出天万里，三凤和鸣清俗耳。虞廷文彩何烂然，岐山遗响传周史。灵物由来瑞太平，绝似曾家三弟兄。亚卿迈种皋陶德，两教都传伏氏经。就中国教才尤敏，七步成章思无窘。百鸟喧啾徒尔为，岂知灵物殊凡蠢。梧桐依旧凌霄高，枝上来来多凤毛。养成羽翮拚飞去，随时隐见畴能嘲。
次临洺驿
作者：罗钦顺
朝代：明

烟火星攒约万家，断垣犹自绕坡斜。逻旂戌鼓朝还暮，应有章逢隐绛纱。
次临湘驿
作者：罗钦顺
朝代：明

冈阜连延半隐陴，清湘如带曲通池。犹闻屈贾悲伤赋，不见朱张磋切时。
次亢村驿
作者：罗钦顺
朝代：明

过却黄河走退滩，人烟寥落北风寒。亢村有驿无完榻，聊托羸躯一夜安。
次保定
作者：罗钦顺
朝代：明

千里王畿得右肱，三关西去铁为城。欲求士饱民安日，符钥须还授老成。
次信阳州
作者：罗钦顺
朝代：明

野树萧疏见女墙，沙滩清浅竞褰裳。城中宦达知多少，曾向南宫识二良。
次儿珝祇投赴京作五言古诗一篇送之以致丁宁告戒之意
作者：罗钦顺
朝代：明

严亲顷辞世，仰蒙恩典优。荣光悬日月，感激无时休。寸忱思亟展，祇谢当龙楼。奈此多病挠，弥增旷礼忧。服劳吾儿事，欣然买扁舟。束装戒明发，春江正浏浏。勇往诚足慰，离绪纷难收。夜堂明烛短，教戒胡能周。呼童展长卷，为汝书绅谋。直词无润色，情致加绸缪。敬身第一义，三益资交游。亦既辨菽麦，宁当昧薰莸。出门路如砥，非义将安由。茶肆与酒市，一迹不可投。神明扶正直，人道恶轻浮。参倚必有见，洪闸皆安流。薰风御堤柳，莺声满皇州。金门偻伛入，进止宜详诹。故人多台省，往见亦奚求。所贵亲德范，庶或聆嘉猷。旬浃事当竟，有阙勤增修。白云试回首，归兴谁能留。蓬窗多暇日，还肯惜之不。知新在温故，中弸外乃彪。阿蒙三日别，议论惊同俦。兹行将验汝，刮目期清秋。
次刘家隔
作者：罗钦顺
朝代：明

复渚重湖接汉川，刘家名隔是何年。南来北去寻常事，树杪风帆后或前。
次吴白楼借山韵
作者：罗钦顺
朝代：明

借居聊诵鹊巢诗，兼得峰岚不费辞。青眼熟看忘主客，紫金遥对辨公私。栖云老树岩头干，照水名花洞口枝。仁者安然如固有，我来须尽寿筵卮。
次嘉兴
作者：罗钦顺
朝代：明

客中午日嘉禾郡，江上清尊父子情。芳草亦能醒醉眼，榴花何处独分明。
次大荆驿
作者：罗钦顺
朝代：明

山馆停车坐夕阳，芭蕉新叶过檐长。吾心已觉浑无事，是处安身总不妨。
次宣风馆
作者：罗钦顺
朝代：明

几间官屋百家村，四簋殷勤礼意存。壁上题诗浑欲满，纱笼尘蚀岂须论。
次庆都
作者：罗钦顺
朝代：明

深池流水出山长，公馆高槐荫女墙。题壁自惭非作者，端居谁信发天光。
次应城县
作者：罗钦顺
朝代：明

舣舟湖岸路初平，野色苍茫入应城。中道不堪风雨恶，燎衣犹自到天明。
次应山
作者：罗钦顺
朝代：明

远山崷崒近坡陀，千室深藏宛一窝。莫道窝中无胜槩，须知平地有风波。
次徐太守登快阁韵
作者：罗钦顺
朝代：明

飞楼独立俯重闉，高兴凌云得句新。江气半侵岩岫晓，菜花微漏圃田春。暂延故老还诹俗，遥望穷檐总切身。分合趋陪惭蹇劣，杳如南北海之滨。户牖凭虚次第开，喜看春色上蒿莱。香凝便坐遥山合，风动高旌过鸟猜。咏物思深浑脱洒，怀贤心苦重徘徊。宁知父老瞻依切，愿倒双江作寿杯。
次徐太守登快阁韵·其一
作者：罗钦顺
朝代：明

飞楼独立俯重闉，高兴凌云得句新。江气半侵岩岫晓，菜花微漏圃田春。暂延故老还诹俗，遥望穷檐总切身。分合趋陪惭蹇劣，杳如南北海之滨。
次徐太守登快阁韵·其二
作者：罗钦顺
朝代：明

户牖凭虚次第开，喜看春色上蒿莱。香凝便坐遥山合，风动高旌过鸟猜。咏物思深浑脱洒，怀贤心苦重徘徊。宁知父老瞻依切，愿倒双江作寿杯。
次新乡
作者：罗钦顺
朝代：明

客游那免犯泥涂，举趾凌兢愧仆夫。暂入新乡如故里，夕阳庭院老槐疏。
次新郑
作者：罗钦顺
朝代：明

劈面崇墉带浅河，后肩随踵上南坡。车徒未了逢迎事，又报公差御史过。
次明港公馆
作者：罗钦顺
朝代：明

午饭长亭已渡淮，夕阳明港坐空斋。盘飧复自官厨出，一饱应惭始愿乖。
次曾蠡海贺进阶韵
作者：罗钦顺
朝代：明

碧山真隔紫宸朝，石濑溅溅远市嚣。衰钝已惭金作砺，光华那称玉围腰。误烦诏旨来空谷，复枉诗筒过野桥。一寸丹衷何所似，华封三祝大哉尧。
次柏乡
作者：罗钦顺
朝代：明

远树浮青认柏乡，近城唯见满林桑。不知县吏清平否，试问家馀帛几筐。
次栾城
作者：罗钦顺
朝代：明

来到栾城更著忙，晓庭袍笏自薰香。黄昏不见双凫影，三五空馀雁鹭行。
次汉阳
作者：罗钦顺
朝代：明

汉阳城下暂停舟，江树湖云一片秋。千古神功存大别，隔江黄鹤亦高楼。
次汤阴
作者：罗钦顺
朝代：明

阀阅争高王气饶，鄂王祠庙更岧峣。汤河未过先闻说，山雨多时也漫桥。
次汪司成秋日登狮子山寻阅江楼故址韵
作者：罗钦顺
朝代：明

绝顶风尘万里秋，阅江何处觅高楼。草深欲碍游人上，林茂长容倦鸟休。近水一湾明似玦，远山三点大如牛。知君感慨题诗罢，满酌金罍坐看鸥。碧山红树玉人登，水色人心晚共澄。万里轻帆风作使，六朝遗迹谷为陵。霜鸿过眼浑如客，美酒开怀不计升。强欲追扳多病阻，坐酬佳句复难能。
次汪司成秋日登狮子山寻阅江楼故址韵·其一
作者：罗钦顺
朝代：明

绝顶风尘万里秋，阅江何处觅高楼。草深欲碍游人上，林茂长容倦鸟休。近水一湾明似玦，远山三点大如牛。知君感慨题诗罢，满酌金罍坐看鸥。
次汪司成秋日登狮子山寻阅江楼故址韵·其二
作者：罗钦顺
朝代：明

碧山红树玉人登，水色人心晚共澄。万里轻帆风作使，六朝遗迹谷为陵。霜鸿过眼浑如客，美酒开怀不计升。强欲追扳多病阻，坐酬佳句复难能。
次汪司成秋日登狮子山寻阅江楼故址韵杨恒叔以母老求去诏进太仆少卿以宠其归·其一
作者：罗钦顺
朝代：明
体裁：七言律诗

徵书暂起陶园主，祖道荣归仆寺卿。京洛风尘从此出，哲人心迹到头清。鸥迎钓艇添新伴，客闯诗坛续旧盟。乐事剩于谖背取，傍花啼作小儿声。
次涿州
作者：罗钦顺
朝代：明

心感随缘只自知，涿州城下又题诗。轩辕一战浑馀事，想见山龙黼黻垂。
次淇县
作者：罗钦顺
朝代：明

尽日冲风野气昏，肩舆辛苦到淇门。丰年不了庄家债，薄酒无烦注酒尊。
次淮阴
作者：罗钦顺
朝代：明

漂母祠前起夕阴，隔江渔艇对孤吟。干戈满眼诸公在，合有千金一饭心。
次湘阴
作者：罗钦顺
朝代：明

城下湖波欲漫梁，烛行遥见太师坊。太师名德闻来久，贫到诸孙德更光。
次确山
作者：罗钦顺
朝代：明

几辈酣嬉老太平，儿孙辛苦筑坚城。西山不管人间事，长向秋空阁晚晴。
次磁州
作者：罗钦顺
朝代：明

河北风沙五日程，磁州初到目增明。高门小户多光润，应是州家政理平。
次良乡
作者：罗钦顺
朝代：明

琉璃河上俯雕阑，第一台前见北山。未入春明心已慰，五云光护六龙还。
次荥泽
作者：罗钦顺
朝代：明

星盖风帷夜复晨，日中荥泽偶停轮。不知济脉今安在，欲济洪流且问津。
次萍乡
作者：罗钦顺
朝代：明

邑小犹能满万家，山耕溪钓足生涯。倦来不暇听更鼓，睡觉东窗月已斜。
次蔡店驿
作者：罗钦顺
朝代：明

一饭行行两舍交，饥来仍念仆夫劳。驿楼已近泥途隔，笑指厨烟上柳梢。
次许州
作者：罗钦顺
朝代：明

麦田微绿柿林丹，丰岁从知合境安。闻道德星浑未识，不辞深夜倚阑干。
次遂平
作者：罗钦顺
朝代：明

诗兴多应似确山，不堪重叠叙艰难。环城树色青青在，休把安心托抱关。
次郑州
作者：罗钦顺
朝代：明

已有舆梁属要津，应无芍药媚芳春。萑蒲泽畔安然过，始信孙侨是爱人。
次郾城
作者：罗钦顺
朝代：明

渡口孤舟往复频，两行灯火入重闉。途长马瘦饥僮仆，橐有馀粮旋觅薪。
次醴陵
作者：罗钦顺
朝代：明

公馆凭高得暂停，咨询欲罢见疏星。渌江近绕萧墙过，江外群山晚更青。
次闷城公馆
作者：罗钦顺
朝代：明

重门深院小廊偏，茗椀薰炉坐有毡。犹忆荆湖山色好，望穷来路渺云烟。
次闷城公馆
作者：罗钦顺
朝代：明
体裁：七言绝句

重门深院小廊偏，茗碗薰炉坐有毡。犹忆荆湖山色好，望穷来路渺云烟。
次韵储柴墟少宰除夕感怀病起自慰
作者：罗钦顺
朝代：明

使宅清如学士厅，一灯除夕烱寒星。春风细入炉烟紫，食案高将菜缕青。曾有嘉谟参禹益，况馀新制敌孙丁。从前只欠维熊梦，闻说维熊梦始醒。大成门左辟寒厅，华毂来趋晓戴星。坐久玉山疑乍倒，笑回银海觉全青。登庸正儗光雌甲，陪祀还应戒上丁。神相高明诸福在，得沾醇酊几人醒。
次韵储柴墟少宰除夕感怀病起自慰·其一
作者：罗钦顺
朝代：明

使宅清如学士厅，一灯除夕烱寒星。春风细入炉烟紫，食案高将菜缕青。曾有嘉谟参禹益，况馀新制敌孙丁。从前只欠维熊梦，闻说维熊梦始醒。
次韵储柴墟少宰除夕感怀病起自慰·其二
作者：罗钦顺
朝代：明

大成门左辟寒厅，华毂来趋晓戴星。坐久玉山疑乍倒，笑回银海觉全青。登庸正儗光雌甲，陪祀还应戒上丁。神相高明诸福在，得沾醇酊几人醒。
次韵刘焕吾州守见寄
作者：罗钦顺
朝代：明

行藏随分了无疑，秪许平生鲍叔知。荒径旋开那用买，深杯难强故应辞。犹期向晚粗闻道，颇悔从前浪作诗。汗简功名君自省，龚黄千载合追随。
次韵同年郑宪长舟行书事
作者：罗钦顺
朝代：明

药裹正关心，凝尘满瑶瑟。忽枉故人书，顿愈无妄疾。长篇屡沈吟，首得防尾失。风波固云恶，高天自行日。那知汹涌时，不有龟龙出。吾命乃在天，颠顿亦奚恤。侃侃开笑谈，底柱屹中立。虽然西江水，未容一日吸。顾此济川舟，何方不可适。终风徒尔为，行云靡留迹。大哉天壤间，自生还自息。此意当谁知，吾目为君拭。君吾榜中英，常情讵能测。激扬肃官箴，钻仰希圣域。变化阴且阳，居然守无极。应悲行险徒，终年长戚戚。
次韵吴克温先生雪假山
作者：罗钦顺
朝代：明

对酒山成大笑号，千金须赏片时劳。解因积雪宁非智，恐碍飞云不用高。势压檐楹张凤翼，光侵樽俎析牛毛。眼前真假无烦辨，不见桑田变海涛。梦里山灵向我号，良工无乃用心劳。三峰削出瀛洲近，千里移来太白高。见晛恍疑流石髓，出云空拟润田毛。知君自有悠然处，几度长歌酌翠涛。
次韵吴克温先生雪假山·其一
作者：罗钦顺
朝代：明

对酒山成大笑号，千金须赏片时劳。解因积雪宁非智，恐碍飞云不用高。势压檐楹张凤翼，光侵樽俎析牛毛。眼前真假无烦辨，不见桑田变海涛。
次韵吴克温先生雪假山·其二
作者：罗钦顺
朝代：明

梦里山灵向我号，良工无乃用心劳。三峰削出瀛洲近，千里移来太白高。见晛恍疑流石髓，出云空拟润田毛。知君自有悠然处，几度长歌酌翠涛。